open-index/open-wikipedia-markdown huggingface dataset:
അനീമോമീറ്റർ

[thumb|A hemispherical cup anemometer of the type invented in 1846 by [John Thomas Romney Robinson]]
[thumb|Cup-type anemometer with vertical axis and turnabout counter located at the [Dübendorf museum of military aviation]]
thumb|A windmill style of anemometer
കാറ്റിന്റെ ഗതിവേഗം അളക്കുന്നതിനുള്ള ഉപകരണമാണ് **അനീമോമീറ്റർ**.)

## പ്രവർത്തനരീതി
പലതരത്തിലുള്ള അനീമോമീറ്ററുകൾ പ്രചാരത്തിലുണ്ട്. കപ്പ് അനീമോമീറ്ററുകൾ (cup anemometers) ആണ് കൂടുതൽ ഉപയോഗിക്കപ്പെടുന്നത്. അർധഗോളാകൃതിയിലുള്ള മൂന്നോ നാലോ കപ്പുകൾ ഒരു ചക്രത്തിന്റെ പരിധിയിൽ ഘടിപ്പിച്ചിരിക്കുന്നു. കപ്പുകളുടെ ഉൾവശത്ത് (കാറ്റു പിടിക്കുമ്പോൾ ചക്രം തിരിയുന്നു. ഒരു നിശ്ചിത സമയത്തിനുള്ളിൽ ചക്രം എത്ര പ്രാവശ്യം തിരിയുന്നു എന്നത് കാറ്റിന്റെ വേഗത്തെ ആശ്രയിച്ചിരിക്കും. യാന്ത്രികമായോ വൈദ്യുതി ഉപയോഗിച്ചോ ചക്രത്തിന്റെ ഭ്രമണവും തദ്വാരാ കാറ്റിന്റെ വേഗവും സൂചിപ്പിക്കുന്നതിനുള്ള സംവിധാനങ്ങൾ ചക്രവുമായി ഘടിപ്പിച്ചിരിക്കും. 

പ്ളേറ്റ് അനീമോമീറ്ററുകൾ (plate anemometers) വളരെ ലളിതമാണ്. ഇതിൽ വായുവിന്റെ പ്രവേശനംമൂലം, കുത്തനെ നാട്ടിയിരിക്കുന്ന ഒരു പ്ളേറ്റ് കാറ്റിന്റെ ദിശയിലേക്കു വ്യതിചലിക്കുന്നു. പ്ളേറ്റിനോട് ബന്ധിപ്പിച്ചിട്ടുള്ള ഒരു സൂചനിയും സ്കെയിലും ഉപയോഗിച്ച് ഈ വ്യതിയാനം അളക്കുകയും കാറ്റിന്റെ വേഗം എത്രയെന്നു കാണുകയും ചെയ്യാം. സ്വയം ലേഖനക്ഷമമായതാണ് അനീമോഗ്രാഫ്. ബെർണൊലിതത്ത്വത്തെ(Bernoulli's Principle) ആശ്രയിച്ചാണ് പ്രെഷർ ട്യൂബ് അനീമോമീറ്റർ (pressure tube anemometer) പ്രവർത്തിക്കുന്നത്. ഈ ഉപകരണത്തിൽ കാറ്റിന്റെ വേഗമനുസരിച്ച് ഉണ്ടാകുന്ന മർദവ്യത്യാസമാണ് അളക്കുന്നത്. വിമാനങ്ങളിൽ സാധാരണയായി ഇതുപയോഗിച്ചുവരുന്നു.)

## പുറത്തേക്കുള്ള കണ്ണികൾ

* Anemometer and wind speed measurement
* Glossary Definition: Anemometer  - AMS Glossary of Meteorology
* Development and construction of an ultrasonic anemometer
* [How an anemometer can be constructed [DIY] ] 
* Robinson Cup Anemometer  - Armagh Observatory
* Animation Showing Sonic Principle of Operation (Time of Flight Theory)  - Gill Instruments
* Collection of historical anemometer

## അവലംബം

വർഗ്ഗം:അളവുപകരണങ്ങൾ
ആനന്ദഭവൻ

അലഹബാദ് നഗരത്തിലുള്ള ഒരു കൊട്ടാരമാണ് **ആനന്ദഭവൻ**. നെഹ്‌റു കുടുംബത്തിൻറെ തറവാടായി അറിയപ്പെടുന്ന ആനന്ദഭവൻ നിർമ്മിച്ചത്‌ മോത്തിലാൽ നെഹ്‌റുവാണ് . ഇന്ത്യയുടെ പ്രധാന മന്ത്രിമാരായിരുന്ന ജവഹർലാൽ നെഹ്രുവും ഇന്ദിരാ ഗാന്ധിയും ജനിച്ചത്‌ ഈ ഭവനത്തിലാണ്. 1970 ൽ ഇന്ദിരാ ഗാന്ധി ആനന്ദഭവൻ രാഷ്ട്രത്തിനു സമർപ്പിച്ചു. ഇന്ന് ആനന്ദഭവൻ ഒരു മ്യുസിയമാണ്.

## പുറമെ നിന്നുള്ള കണ്ണികൾ‍
* അല്ലഹാബാദ് ജില്ലാ ഔദ്യോകിക വെബ്സൈറ്റ്
* http://allahabadinfo.com/anand_bhawan.html 

വർഗ്ഗം:മ്യൂസിയങ്ങൾ
വർഗ്ഗം:കൊട്ടാരങ്ങൾ
താസസ്

ഈജിയൻ കടലിലെ ഒരു ദ്വീപാണ് **താസസ്**. 
## ചരിത്രം
thumb|left|Geological and Metallogenic map of Thasos Island.
ദ്വീപിലെ സ്വർണ ഖനികളിൽ ആകൃഷ്ടരായി ഇവിടേക്കു കുടിയേറിയ ഫിനീഷ്യരാണ് ആദിമ നിവാസികൾ എന്നു കരുതപ്പെടുന്നു. ഈ കുടിയേറ്റത്തിനു നേതൃത്വം നൽകിയ താസസിന്റെ പേരിലാണ് ദ്വീപ് പിന്നീടറിയപ്പെട്ടത്. ബി.സി. 5-ആം നൂറ്റാണ്ടിൽ ഫിനീഷ്യരെ പുറന്തള്ളിക്കൊണ്ട് ഗ്രീക്കുകാർ ഇവിടെ ആധിപത്യം സ്ഥാപിച്ചുവെങ്കിലും പേർഷ്യൻ യുദ്ധകാലത്ത് ദ്വീപ് കുറച്ചുകാലം പേർഷ്യക്കാരുടെ അധീനതയിലായി. പേർഷ്യക്കാരുടെ പരാജയത്തിനുശേഷം ആഥൻസിന്റെ നേതൃത്വത്തിലുള്ള ഡീലിയൻ ലീഗിൽ താസസ് അംഗമായി. ആഥൻസുമായുള്ള അഭിപ്രായ ഭിന്നതകളെ തുടർന്ന് (ബി.സി. 465) താസസ് ലീഗിൽ നിന്നു പിന്മാറിയെങ്കിലും 462-ൽ ദ്വീപിനെ ആഥൻസ് പിടിച്ചെടുത്തു. പിന്നീട് മാസിഡോണിയ, റോം, ഒട്ടോമൻ എന്നീ സാമ്രാജ്യങ്ങളുടെ ഭാഗമായിരുന്നു താസസ്. 1813-ൽ ഒട്ടോമൻ സുൽത്താൻ ദ്വീപിനെ ഈജിപ്തിനു കൈമാറിയെങ്കിലും 1912-ൽ ഗ്രീക്കുസേന ദ്വീപ് പിടിച്ചെടുത്തു. 1914-ലെ ബുക്കാറസ്റ്റ് കരാർ പ്രകാരം ദ്വീപ് ഗ്രീസിന്റെ ഭാഗമായി.

## ചിത്രശാ‍ല

Image:Palataki2.jpg|Palataki, the administative center of the Speidel mining company.
Image:Sellada.jpg|Pb-Zn mine of Sellada.
Image:Boubes.jpg|Pb-Zn mine of Vouves.
Image:Cupanada.jpg|Iron mine of Koupanada.
Image:Ergostasio.jpg|Metallurgical plant of Limenaria.
Image:Kumaria.jpg|Pb-Zn mine of Koumaria.
Image:Mavrolakas1.jpg|Iron mine of Mavrolakkas.
Image:Mavrolakas2.jpg|Iron mine of Mavrolakkas.
Image:Tzines.jpg|Iron mine of Tzines with paleolithic addit.
Image:KalamineSotiros.JPG|The calamine Sotiros mine.
Image:Kapsalina Addits.JPG|Kapsalina ancient addits for Pb-Ag exploitation.
Image:AlykiQuarries.jpg|Ancient marble quarries of Alyki.


## അവലംബം

## പുറത്തേക്കുള്ള കണ്ണികൾ
* Natural history of Thasos 

വർഗ്ഗം:ദ്വീപുകൾ
താനെ

മഹാരാഷ്ട്രയിലെ ഒരു ജില്ലയും ആസ്ഥാന നഗരവുമാണ് **ഠാണെ** (മറാത്തി : ठाणे) ( **താന** എന്നും അറിയപ്പെടുന്നു. ). മുംബൈക്ക് 34 കി.മീ. വടക്ക് കിഴക്ക് സംസ്ഥാനത്തിന്റെ വടക്ക് പടിഞ്ഞാറ്. ഭാഗത്തായി സ്ഥിതിചെയ്യുന്ന ഠാണെ ജില്ലയ്ക്ക് 9,558 ച.കി.മീ. വിസ്തൃതിയുണ്ട്.

## സ്ഥിതിവിവരക്കണക്കുകൾ

2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 12.6 ലക്ഷം ആണ്.

## ഭൂമിശാസ്ത്രം

കിഴക്ക് പശ്ചിമഘട്ട നിരകളും പടിഞ്ഞാറ് അറബിക്കടലും അതിരിടുന്ന താനയുടെ ഭൂരിഭാഗവും സമതല പ്രദേശമാണ്. ഇടവിട്ടിടവിട്ട് ചെറുകുന്നുകൾ കാണാം. ഏകദേശം 113 കി.മീ. കടലോരമുള്ള ഈ ജില്ലയുടെ 1/3 ഭാഗത്തോളം വനപ്രദേശമാണ്. ഫലഭൂയിഷ്ഠമായ തീരദേശ മേഖലയാണ് ജനസാന്ദ്രതയിൽ മുന്നിൽ. വൈതരണ, ഉല്ലാസ് എന്നീ നദികൾ ജില്ലയിലൂടെ ഒഴുകുന്നു. താനയിൽ നിർമിച്ചിട്ടുള്ള ഒരു കൃത്രിമ ജലാശയമാണ് മുംബൈ നഗരത്തിനാവശ്യമായ ജലം പ്രദാനം ചെയ്യുന്നത്.

## സാമ്പത്തികം

നെല്ല്, കൂവരക് എന്നീ മുഖ്യ വിളകൾക്കു പുറമേ മറ്റു ധാന്യങ്ങളും എണ്ണക്കുരുക്കളും ജില്ലയിൽ ഉത്പാദിപ്പിക്കുന്നുണ്ട്.

ഉപ്പ്, പരുത്തി, കമ്പിളി-സിൽക്ക് വസ്ത്രനിർമ്മാണം, യന്ത്ര സാമഗ്രികളുടെ നിർമ്മാണം എന്നിവയാണ് താന ജില്ലയിലെ മുഖ്യ വ്യവസായങ്ങൾ. അപ്ളൈഡ് ഇലക്ട്രോണിക്സ്, ഭാരത് കൊമേഴ്സ് ആൻഡ് ഇൻഡസ്ട്രീസ്, ബേയർ (ഇന്ത്യാ), കാഡ്ബറീസ് ഇന്ത്യ, ഗുജറാത്ത് മെഷിനറി മാനുഫാക്ച്ചേഴ്സ്, നെരോലാക് പെയിന്റ്, റെയ്മണ്ട് വൂളൻ മിൽസ്, സാൻഡോസ് (ഇന്ത്യ), പ്രീമിയർ ഒട്ടോ മൊബൈൽസ്, യുണൈറ്റഡ് കാർബൺ ഇന്ത്യ, വോൾടാസ് തുടങ്ങിയ ലിമിറ്റഡ് കമ്പനികളുടേയും നാഷണൽ റയോൺ കോർപ്പറേഷന്റേയും ആസ്ഥാനം താനയിലാണ്. രാസവസ്തുക്കൾ, തീപ്പെട്ടി, ഉപ്പ്, തുണിത്തരങ്ങൾ, ഇലക്ട്രിക്-ഇലക്ട്രോണിക് സാമഗ്രികൾ, യന്ത്രസാമഗ്രികൾ, തടി, പച്ചക്കറി തുടങ്ങിയവയാണ് ജില്ലയിൽ നിന്ന് പ്രധാനമായും കയറ്റുമതി ചെയ്യുന്ന ഉത്പന്നങ്ങൾ.

## വിനോദസഞ്ചാരം

ഇന്ത്യയിലെ പ്രഥമ പോർച്ചുഗീസ് അധിവാസ കേന്ദ്രങ്ങളിലൊന്നെന്ന നിലയിലും താന ശ്രദ്ധേയമാണ്. ജില്ലയിലെ പഴയകോട്ട, ജൈനക്ഷേത്രം, പോർച്ചുഗീസ് കതീഡ്രൽ എന്നിവയ്ക്ക് വിനോദസഞ്ചാര പ്രാധാന്യമുണ്ട്. അമ്പർനാഥ്, ഗണേഷ്പുരി, മലന്ദ്ഘട്ട്, ഷഹാദ്, സൊപാര, തിത്ത്വാല വിന്ദ്രേശ്വരി എന്നീ വിനോദസഞ്ചാര കേന്ദ്രങ്ങളും താനയിലാണ്. 1823 ഏ. 16-ന് കമ്മീഷൻ ചെയ്ത ബ്രിട്ടിഷ് ഇന്ത്യയിലെ ആദ്യത്തെ റെയിൽപ്പാത ബോംബെ മുതൽ താന വരെയായിരുന്നു.

## സംസ്കാരം

ഹിന്ദു, മുസ്ലിം, ക്രിസ്ത്യൻ മതവിഭാഗങ്ങൾക്കു പുറമേ സിക്ക്, ജൈന, ബുദ്ധമത വിശ്വാസികളും ഇവിടെ നിവസിക്കുന്നുണ്ട്. മറാഠി, ഹിന്ദി, ഗുജറാത്തി, ഉർദു എന്നിവയാണ് ജില്ലയിലെ വ്യവഹാര ഭാഷകൾ.

## പുറത്തേക്കുള്ള കണ്ണികൾ
* Thane Police
* Thaneweb.com
* 

## അവലംബങ്ങൾ

വർഗ്ഗം:മഹാരാഷ്ട്രയിലെ പട്ടണങ്ങൾ
സതീശ് ധവൻ

ഒരു ഭാരതീയ ബഹിരാകാശ ശാസ്ത്രജ്ഞനായിരുന്നു **സതീശ് ധവൻ** (, , , , ; 25 സെപ്റ്റംബർ 1920–3 ജനുവരി 2002). ശ്രീനഗറിൽ ജനിച്ചു. പഞ്ചാബ് സർവകലാശാലയിൽനിന്ന് ഭൗതികശാസ്ത്രത്തിലും ഗണിതത്തിലും ബിരുദവും ഇംഗ്ളീഷ് സാഹിത്യത്തിലും മെക്കാനിക്കൽ എൻജിനീയറിങ്ങിലും ബിരുദാനന്തര ബിരുദവും നേടി. തുടർന്ന് അമേരിക്കയിലെ മിനെസോട്ട സർവകലാശാലയിൽനിന്ന് എയ്റോനോട്ടിക്കൽ എൻജിനീയറിങ്ങിൽ എം.എസ്സും കാലിഫോർണിയ യൂണിവേഴ്സിറ്റി ഒഫ് ടെക്നോളജിയിൽനിന്ന് ഡോക്ടറേറ്റും കരസ്ഥമാക്കി. 
## ഔദ്യോഗികജീവിതം

1951-ൽ ഇന്ത്യൻ ഇൻസ്റ്റിറ്റ്യൂട്ട് ഒഫ് സയൻസിലെ എയ്റോനോട്ടിക്കൽ എൻജിനീയറിങ് വിഭാഗത്തിൽ സീനിയർ സയന്റിഫിക് ഓഫീസറായി ഉദ്യോഗത്തിൽ പ്രവേശിച്ചു. പ്രൊഫസർ, വകുപ്പ് മേധാവി എന്നീ പദവികൾ വഹിച്ചശേഷം ഇൻസ്റ്റിറ്റ്യൂട്ടിന്റെ ഡയറക്ടറായി ചുമതലയേറ്റു. ഭാരതത്തിൽ ആദ്യമായി ശബ്ദാതീത വിൻഡ് ടണലുകൾ നിർമിച്ചത് ഇദ്ദേഹത്തിന്റെ മേൽനോട്ടത്തിലാണ്. ദ്രവഗതികത്തിൽ നൂതന ഗവേഷണങ്ങൾ ഇദ്ദേഹവും വിദ്യാർത്ഥികളും നടത്തി. വിക്രം സാരാഭായിയുടെ മരണശേഷം 1972-ൽ ഇന്ത്യൻ സ്പേയ്സ് റിസേർച്ച് ഓർഗനൈസേഷന്റെ ചെയർമാനായി ധവാൻ നിയമിതനായി. സ്റ്റേറ്റ് കമ്മീഷൻ ചെയർമാൻ പദവിയും ഇദ്ദേഹത്തിനു നല്കപ്പെട്ടു.

### നേട്ടങ്ങൾ

ഭാരതീയ ബഹിരാകാശ പദ്ധതിയുടെ തലവനായിരുന്ന ഘട്ടത്തിൽപ്പോലും ദ്രവഗതികത്തിൽ ടർബുലൻസ്, ബൗണ്ടറി ലെയർ എന്നീ മേഖലകളിൽ ഇദ്ദേഹം ഗവേഷണം തുടർന്നിരുന്നു. ഹെർമൻ ഷിലിച്ചിങ് എഴുതിയ 'ബൌണ്ടറി ലെയർ തിയറി'യിൽ ഇദ്ദേഹത്തിന്റെ ഗവേഷണഫലങ്ങൾ ഉൾപ്പെടുത്തിയിട്ടുണ്ട്.

ഗ്രാമീണ വിദ്യാഭ്യാസം, റിമോട്ട് സെൻസിങ്, ഉപഗ്രഹ വാർത്താ വിനിമയം എന്നീ മേഖലകളിലും ധവാൻ പരീക്ഷണപഠനങ്ങൾ നടത്തിയിട്ടുണ്ട്. ഇൻഡ്യൻ നാഷണൽ സാറ്റലൈറ്റ് സിസ്റ്റം ഇൻസാറ്റ് (INSAT), ഇന്ത്യൻ റിമോട്ട് സെൻസിങ് സാറ്റലൈറ്റ്സ് (IRS), പോളാർ സാറ്റലൈറ്റ് ലോഞ്ചിങ് വെഹിക്കിൾ പോളാർ സാറ്റലൈറ്റ് ലോഞ്ച് വെഹിക്കിൾ (PSLV) എന്നിവയുടെ വികസനത്തിന് ആവശ്യമായ ഗവേഷണപഠനവും പരീക്ഷണങ്ങളും ധവാൻ നടത്തിയിരുന്നു.

## മരണം

2002 ജനുവരി 3ന് ഇദ്ദേഹം അന്തരിച്ചു. ശ്രീഹരിക്കോട്ടയിലെ റോക്കറ്റ് വിക്ഷേപണ പാഡ് ഇദ്ദേഹത്തിന്റെ സ്മരണാർഥം 'സതീശ് ധവൻ ബഹിരാകാശ കേന്ദ്രം' എന്ന് നാമകരണം ചെയ്യപ്പെട്ടു.

## പുറത്തേക്കുള്ള കണ്ണികൾ

#Prof. Roddam Narasimha, JNCASR about his professor. http://www.iisc.ernet.in/nias/sdhawan.htm 
#Prof. Hans Liepmann, Caltech about his student. http://pr.caltech.edu/periodicals/EandS/articles/LXV4/obituaries.html

## അവലംബം

*http://www.isro.gov.in/about-isro/prof-satish-dhawan 

വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
വർഗ്ഗം:1920-ൽ ജനിച്ചവർ
അഗത

രക്തസാക്ഷിത്വം വരിച്ച ക്രൈസ്തവവിശുദ്ധയാണ് **വിശുദ്ധ അഗത**. മിന്നൽ, അഗ്നി ഇവയിൽ നിന്നും വിശ്വാസികളെ രക്ഷിക്കുന്ന വിശുദ്ധയായി അഗത കരുതപ്പെടുന്നു. 

സിസിലിയിലെ പാലെർമോയിലോ കറ്റേനിയ(Palermo or Catania)യിലോ ആണ് ജനിച്ചത് എന്ന് വിശ്വസിക്കപ്പെടുന്നു. തികഞ്ഞ ദൈവവിശ്വാസിയായിരുന്നു ഇവർ. റോമൻ സ്ഥാനപതിയായ ക്വിന്തീനിയന്റെ (Quintinian ) ഇംഗിതത്തിന് വഴങ്ങാതിരുന്ന അഗതയെ അദ്ദേഹം ഒരു വേശ്യാലയത്തിൽ നിർബന്ധപൂർവം പാർപ്പിച്ചു. അവിടെ വച്ച് ഇവരുടെ മാറിടം ഛേദിച്ച് ക്രൂരമായ പീഡനങ്ങൾക്ക് വിധേയയാക്കി. എന്നാൽ വിശുദ്ധ പത്രോസിന്റെ (St. Peter) ദർശനത്താൽ ഇവരുടെ മുറിവുകളെല്ലാം അപ്രത്യക്ഷമായി എന്നു വിശ്വാസികൾ കരുതുന്നു. അഗതയുടെ രക്തസാക്ഷിത്വത്തെക്കുറിച്ച് ഒന്നിലേറെ കഥകൾ നിലവിലുണ്ട്.

## ആഘോഷങ്ങൾ

അഗത രക്തസാക്ഷിത്വം വരിച്ച ദിനമെന്നു കരുതപ്പെടുന്ന ഫെഫ്രുവരി 5 തിരുനാൾ ദിനമായി ആചരിക്കപ്പെടുന്നു.

## അവലംബം

## പുറത്തേക്കുള്ള കണ്ണികൾ

* Patron Saints Index: ''Saint Agatha'' 
* Catholic Encyclopedia: ''St. Agatha''

വർഗ്ഗം: ക്രൈസ്തവസഭയിലെ വിശുദ്ധർ
മാധ്യമം ആഴ്ചപ്പതിപ്പ്

മാധ്യമം പ്രസിദ്ധീകരിക്കുന്ന ഒരു മലയാള സാഹിത്യ സാംസ്കാരിക രാഷ്ട്രീയ വാരികയാണ് **മാധ്യമം ആഴ്ചപ്പതിപ്പ്**. 1998 ലാണ് ഇത് പ്രസിദ്ധീകരണമാരംഭിച്ചത്. ജമാഅത്തെ ഇസ്ലാമിയുടെ നിയന്ത്രണത്തിലുള്ള ഐഡിയൽ പബ്ലിക്കേഷൻ ട്രസ്റ്റാണ്‌ മാധ്യമം ആഴ്ചപ്പതിപ്പ് പ്രസിദ്ധീകരിക്കുന്നത്.

## സ്ഥിരം പംക്തികൾ
* തുടക്കം (എഡിറ്റോറിയൽ)
* കൺമഷി (പെണ്ണനുഭവങ്ങൾ)
* മീഡിയ സ്കാൻ (മാധ്യമാവലോകന പംക്തി -ഡോ. യാസീൻ അശ്റഫ്)
* ഒടുക്കം (ആക്ഷേപഹാസ്യം)
### ഖണ്ഡശ്ശ: പ്രസിദ്ധീകരിച്ച കൃതികൾ
* കുട നന്നാക്കുന്ന ചോയി (നോവൽ)- എം. മുകുന്ദൻ
* ആരാച്ചാർ (നോവൽ)- കെ.ആർ. മീര  
* സുഗന്ധി ആണ്ഡാൾ ദേവ നായകി (നോവൽ)- ടി.ഡി. രാമകൃഷ്ണൻ
* ഫ്രാൻസിസ് ഇട്ടിക്കോര 
* ദൈവത്തിന്റെ പുസ്തകം -(നോവൽ) - കെ.പി. രാമനുണ്ണി
*മാമ ആഫ്രിക്ക (നോവൽ)- ടി.ഡി. രാമകൃഷ്ണൻ
*ഘാതകൻ (നോവൽ)- കെ.ആർ. മീര

## വിമർശനം
സ്ത്രീപുരുഷസമത്വം, ജനാധിപത്യം, ദലിത് സ്വത്വം, പൗരാവകാശം തുടങ്ങിയ ആധുനിക പുരോഗമന മൂല്യങ്ങളോട് താത്ത്വികമായി കടുത്ത പിന്തിരിപ്പൻ സമീപനമുള്ള ജമാഅത്തെ ഇസ്ലാമി, കേരളത്തിലെ പൊതുമണ്ഡലത്തിൽ പുരോഗമനപരിവേഷം നേടാൻ എടുത്തണിഞ്ഞ മുഖമാണ്‌ മാധ്യമം ദിനപത്രവും ആഴ്ചപ്പതിപ്പുമെന്ന്  ഹമീദ് ചേന്നമംഗലൂർ വിമർശിച്ചിട്ടുണ്ട്.

### ഇമെയിൽ വിവാദം
268 ഇ-മെയിൽ വിലാസങ്ങളുടെ ലോഗിൻ വിശദാംശങ്ങൾ മനസ്സിലാക്കുവാനായി കേരള ആഭ്യന്തരവകുപ്പ് ഹൈടെക് സെല്ലിന് എഴുതിയ കത്തിനെ അടിസ്ഥാനമാക്കി വാരിക പ്രസിദ്ധീകരിച്ച പട്ടികയിൽ 258 പേരും ഒരു പ്രത്യേക സമുദായത്തിൽ നിന്നാണെന്നാണ് വിജു. വി. നായർ സമർത്ഥിച്ചിരുന്നത്. പട്ടികയിലെ 12, 26, 48 സ്ഥാനങ്ങളിലുള്ള മറ്റു സമുദായങ്ങളിലെ വ്യക്തികളുടെ പേരുകൾ വാരിക പ്രസിദ്ധീകരിച്ചിരുന്നില്ല. . മാധ്യമത്തിന്റെ നടപടി അങ്ങേയറ്റം തെറ്റാണെന്നും എന്നാൽ വാരികയ്‌ക്കെതിരെ നിയമ നടപടിയെടുക്കുന്നില്ലെന്നും മുഖ്യമന്ത്രി ഉമ്മൻചാണ്ടി പറഞ്ഞു.

## അവലംബം


വർഗ്ഗം:സാഹിത്യ-സാംസ്കാരിക-രാഷ്ട്രീയ വാരികകൾ
തട്ടം

അധികം ആഴമില്ലാത്തതും അരികുകൾ മുകളിലേയ്ക്ക് വളഞ്ഞതും ഒരിനം പരന്ന പാത്രത്തെയാണ് **തട്ടം** എന്ന് പറയുന്നത്. ആദ്യകാലത്ത് വെള്ളി, സ്വർണം എന്നിവകൊണ്ടുണ്ടാക്കിയ പരന്ന പാത്രങ്ങളെ മാത്രമേ തട്ടം എന്നു വിളിച്ചിരുന്നുള്ളൂ. തട്ടത്തിന്റെ അരികുകൾ അല്പം ഉയർന്നതായിരിക്കും. വൃത്താകൃതിയിലും ദീർഘവൃത്താകൃതിയിലും തട്ടങ്ങളുണ്ട്. ചതുരത്തിലുള്ള തട്ടങ്ങളും നിലവിലുണ്ട്. ഇപ്പോൾ സ്റ്റീൽ, കളിമണ്ണ്, പ്ളാസ്റ്റിക്, ഗ്ലാസ്സ്, തുടങ്ങിയ സാധനങ്ങൾകൊണ്ട് തട്ടങ്ങൾ ഉണ്ടാക്കുക പതിവായിരിക്കുന്നു. ഇക്കാലത്ത് പൂജാസാധനങ്ങളും താലപ്പൊലിക്കുള്ള സാധനങ്ങളും വയ്ക്കാനുപയോഗിക്കുന്ന താലത്തിനാണ് തട്ടം എന്നു പേരുള്ളത്. പഴയകാലത്ത് താംബൂലം ഇടാനും തട്ടം ഉപയോഗിച്ചിരുന്നു. നിലവിളക്കിനു കീഴിൽ ഇറ്റു വീഴുന്ന എണ്ണ എടുക്കാനായും തട്ടം വയ്ക്കുക പതിവുണ്ട്. കുച്ചിപ്പുടി തുടങ്ങിയ ചില നൃത്തപ്രയോഗങ്ങൾക്കും തട്ടം ഉപയോഗിക്കാറുണ്ട്. തളിക, താമ്പാളം എന്നീ പദങ്ങളുടെ പര്യായമായും തട്ടം ഉപയോഗിക്കുന്നു.

File:Käseteller 2923.JPG|Cheese on a platter
Carne a la tampiqueña.jpg|Carne a la tampiqueña on a platter.
Salad platter.jpg|A salad platter.
Bandeja paisa 30062011.jpg|Bandeja paisa is a typical meal popular in Colombian cuisine. Paisa refers to the Paisa Region and bandeja is Spanish word for platter.


## അവലംബം

വർഗ്ഗം:പാത്രങ്ങൾ
ടൈഗർ നിശാശലഭം

ലെപിഡോപ്റ്റെറ (Lepidoptera) ശലഭഗോത്രത്തിലെ ആർക്റ്റിഡേ (Arctiidae) കുടുംബത്തിന്റെ ഉപകുടുംബമായ ആർക്റ്റിനേ (Arctiinae)യിൽ ഉൾപ്പെടുന്ന ശലഭങ്ങളാണ് **ടൈഗർ നിശാശലഭം** എന്നറിയപ്പെടുന്നത്. ആഗോളവ്യാപകത്വമുള്ള ഈ ശലഭങ്ങൾക്ക് തടിച്ച ശരീരവും വർണാഭമായ ചിറകുകളുമാണുള്ളത്. തെക്കേ അമേരിക്കയിൽ മാത്രം ഇവയുടെ 125-ലധികം സ്പീഷീസുണ്ട്. 6,000 നിയോട്രോപിക്കൽ സ്പീഷീസുകൾ ഉൾപ്പെടെ 11,000 സ്പീഷീസുകളുടെ ലോകമെമ്പാടും കാണപ്പെടുന്ന നിശാശലഭങ്ങളുടെ വലുതും വൈവിധ്യപൂർണ്ണവുമായ ഉപകുടുംബമാണ് ആർക്റ്റിനൈ. (പണ്ട് കുടുംബത്തെ ആർക്റ്റിഡേ എന്ന് വിളിച്ചിരുന്നു) 

## പ്രത്യേകതകൾ

ടൈഗർ നിശാശലഭങ്ങളുടെ ചിറകുകൾക്ക് ഓറഞ്ചും കറുപ്പും നിറങ്ങളാണുള്ളത്. വെളുത്തനിറമുള്ള ചിറകിൽ കറുത്ത പൊട്ടുകളോ അടയാളങ്ങളോ വരകളോ ഉള്ള ചില അപൂർവ ഇനങ്ങളും കാണുന്നു. ഇത്തരം ശലഭങ്ങളധികവും സാധാരണ വലിപ്പം മാത്രമുള്ളവയാണ്. ചിറകുകൾക്ക് 25-75 മി.മീ. വിസ്താരമുണ്ടായിരിക്കും.

ശലഭങ്ങളുടെ പുഴുവിന്റെ ശരീരം നീളം കൂടിയ രോമം കൊണ്ട് ആവൃതമായിരിക്കും. മറ്റു ചിലയിനം പുഴുക്കളിലെ രോമങ്ങൾപോലെ ഇതിന്റെ രോമങ്ങൾ തുളച്ചു കയറാനോ കുത്താനോ ഉപയോഗപ്പെടുത്തുന്നവയല്ല. ടൈഗർ നിശാശലഭങ്ങളുടെ പുഴുക്കളെ സ്പർശിക്കുന്നത് അപകടകരമല്ല. സമാധിയിലെത്തുന്നതിനുമുമ്പ് പുഴുക്കൾ വദനഭാഗങ്ങളുടെ സഹായത്താൽ ഈ രോമങ്ങളെ നീക്കി, സിൽക്കിനോടൊപ്പം കൊക്കൂൺ നിർമ്മിക്കാനുപകരിക്കുന്നു. പുഴുക്കളധികവും വന്യ ഓഷധികൾ ഭക്ഷിച്ചു ജീവിക്കുന്നവയാണ്. വനവൃക്ഷങ്ങളുടേയും പഴവർഗസസ്യങ്ങളുടേയും ഇലകൾ ഭക്ഷിച്ചു ജീവിക്കുന്നവയും വിരളമല്ല. വ. അമേരിക്കയിൽ സാധാരണ കാണപ്പെടുന്നത് അപാന്റെസിസ് (Apantesis) ജീനസ്സിൽപ്പെടുന്ന ടൈഗർ നിശാശലഭങ്ങളാണ്. ഇവയുടെ ചിറകുകൾ കറുപ്പിൽ ഓറഞ്ചോ മഞ്ഞയോ നിറത്തിലുള്ള വരകളോ പുള്ളികളോ ഉള്ളവയായിരിക്കും. ഇംഗ്ലണ്ടിൽ കാണപ്പെടുന്ന ഇസബെല്ലാ ടൈഗർ നിശാശലഭങ്ങളുടെ പുഴുക്കൾക്ക് ചുവപ്പും കറുപ്പും രോമങ്ങൾ കാണപ്പെടുന്നു.

## ചിത്രശാല

Image:Grammia_parthenice.jpg|*[[Grammia parthenice]]*

Image:giant_leopard_moth_20050612_173823_1.1300x1210.jpg|Giant Leopard Moth, *Hypercompe scribonia*
Image:Nyctemera annulata (Weir).jpg|Magpie Moth, *Nyctemera annulata*
Image:Woolly-Bear-Caterpillar.jpg|Banded woolly bear, *[[Pyrrharctia isabella]]*
Image:Arctia villica MHNT.jpg|*[[Arctia villica]]*
Image:Euchaetes.JPG| Late instar of Milkweed tussock moth, *Euchaetes egle*


## അവലംബം

## പുറത്തേക്കുള്ള കണ്ണികൾ

*Belize Arctiidae Digital colour "plates"
*Jamaica Actiidae Digital colour "plates"
*Digital images of Neotropical Arctiidae and Geometridae
*SZM  Digital images]
on the UF / IFAS Featured Creatures Web site
*''Empyreuma affinis'', spotted oleander caterpillar 
*''Estigmene acrea'', saltmarsh caterpillar 
*''Lymire edwardsii'', Edwards wasp moth,  
*''Syntomeida epilais'', oleander caterpillar  
*''Utetheisa ornatrix'', bella moth

വർഗ്ഗം:നിശാശലഭങ്ങൾ
വാല്മീകി ദേശീയോദ്യാനം

ബീഹാർ സംസ്ഥാനത്തിലെ പടിഞ്ഞാറൻ ചമ്പാരൻ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് **വാല്മീകി ദേശീയോദ്യാനം**. 1989-ലാണ് ഇത് ദേശീയോദ്യാനമായി പ്രഖ്യാപിക്കപ്പെട്ടത്.

## ഭൂപ്രകൃതി
ഉദ്യാനത്തിന്റെ വിസ്തൃതി 336 ചതുരശ്ര കിലോമീറ്ററാണ്. ഇലപൊഴിയും വനങ്ങളും നദീതീര നദികളും പുൽമേടുകളും ചേർന്ന പ്രകൃതിയാണ് ഇവിടുത്തേത്. 

## ജന്തുജാലങ്ങൾ
പുള്ളിമാൻ, സാംബർ, സ്ലോത്ത് ബെയർ എന്നീ ജീവികളെ ഇവിടെ ധാരാളമായി കാണാം.

വർഗ്ഗം:ബീഹാറിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
വൻ-വിഹാർ ദേശീയോദ്യാനം

മധ്യപ്രദേശ് സംസ്ഥാനത്തിലെ ഭോപ്പാലിൽ സ്ഥിതി ചെയ്യുന്ന ദേശീയോദ്യാനമാണ് **വൻ-വിഹാർ ദേശീയോദ്യാനം**. 1983-ലാണ് ഈ ഉദ്യാനം രൂപീകൃതമായത്.

## ഭൂപ്രകൃതി
വെറും 4.45 ചതുരശ്ര കിലോമീറ്റർ മാത്രമാണ് വൻ-വിഹാർ ദേശീയോദ്യാനത്തിന്റെ വിസ്തൃതി.

## ജന്തുജാലങ്ങൾ
പുള്ളിമാൻ, സാംബർ എന്നീ മൃഗങ്ങൾ ഇവിടെ ധാരാളമായുണ്ട്. മയിലുകളും ഇവിടെ അധിവസിക്കുന്നു.
## അവലംബം

വർഗ്ഗം:മധ്യപ്രദേശിലെ ദേശീയോദ്യാനങ്ങൾ
വേലവധാർ ദേശീയോദ്യാനം

ഗുജറാത്ത് സംസ്ഥാനത്തിലെ ഭാവ് നഗർ ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **വേലവധാർ ദേശീയോദ്യാനം**. ഇത് Blackbuck National Park എന്നും അറിയപ്പെടുന്നു.  1976-ലാണ് ഈ ഉദ്യാനം നിലവിൽ വന്നത്.

## ഭൂപ്രകൃതി
ഉദ്യാനത്തിന്റെ വിസ്തൃതി 35 ചതുരശ്ര കിലോമീറ്ററാണ്. മുൾച്ചെടിക്കാടുകളും പുൽമേടുകളും നിറഞ്ഞതാണ് ഇവിടുത്തെ പ്രകൃതി. 

## ജന്തുജാലങ്ങൾ
കൃഷ്ണമൃഗങ്ങളെ സംരക്ഷിക്കുന്നതിനായാണ് ഈ ദേശീയോദ്യാനം രൂപവത്കരിച്ചത്.
കൃഷ്ണമൃഗത്തിന്റെ പേരിൽ തന്നെ ഈ ദേശീയ ഉദ്യാനവും അറിയപ്പെടുന്നു.

വർഗ്ഗം:ഗുജറാത്തിലെ ദേശീയോദ്യാനങ്ങൾ
കിഷ്ത്വാർ ദേശീയോദ്യാനം

ജമ്മു-കശ്മീർ സംസ്ഥാനത്തിലെ ദോഡ ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **കിസ്ത്‌വാർ ദേശീയോദ്യാനം**. 1981-ലാണ് ഈ ഉദ്യാനം നിലവിൽ വന്നത്.

## ഭൂപ്രകൃതി
400 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. ഫിർ, പൈൻ, സെഡാർ, മേപ്പിൾ തുടങ്ങിയ വൃക്ഷങ്ങൾ ഇവിടെ ധാരാളമായി വളരുന്നു.

## കാലാവസ്ഥ
കാലവർഷത്തിന്റെ സ്വാധീനം ഇവിടെ ദുർബലമാണ്. ദേശീയ ഉദ്യാനത്തിന്റെ ചുറ്റുവട്ടത്ത് സ്ഥിതിചെയ്യുന്ന പാൽമർ, സിർഷി (1,761 മീറ്റർ) എന്നിവിടങ്ങളിലെ ശരാശരി വാർഷിക മഴ യഥാക്രമം 827 മില്ലിമീറ്ററും 741 മില്ലിമീറ്ററുമാണ്. മാർച്ച്, ഏപ്രിൽ മാസങ്ങളിൽ പരമാവധി മഴ പ്രതിമാസം 100 മില്ലിമീറ്ററിൽ കൂടുതലാണ്. വീണ്ടും ജൂലൈ, ഓഗസ്റ്റ് മാസങ്ങളിൽ ഇത് ആവർത്തിക്കുന്നു. കൂടുതൽ പ്രദേശങ്ങളിൽ മഞ്ഞുവീഴ്ച സംഭവിക്കുമ്പോൾ ഡിസംബർ, ജനുവരി മാസങ്ങളിൽ പ്രദേശം മുഴുവൻ മഞ്ഞുവീഴുന്നു. സിർഷിയിൽ രേഖപ്പെടുത്തിയ ശരാശരി, കുറഞ്ഞ താപനില ജനുവരിയിൽ 13 ഡിഗ്രിയും ഉം മൈനസ് 7 ഡിഗ്രിയും ജൂലൈയിൽ 35 ഡിഗ്രിയും 11 ഡിഗ്രിയും  ആണ് (കുർട്ട്, 1976; ബച്ച, 1986).

## ജന്തുജാലങ്ങൾ
ഹിമാലയൻ കസ്തൂരിമാൻ, ഹിമപ്പുലി, ഹാംഗൾ, റീസസ് കുരങ്ങ് തുടങ്ങിയ ജന്തുക്കളുടെ ആവാസകേന്ദ്രമാണിവിടം. 78 ഇനങ്ങളിൾ പെട്ട പക്ഷികളും ഇവിടെ അധിവസിക്കുന്നു.

വർഗ്ഗം:ജമ്മു കശ്മീരിലെ ദേശീയോദ്യാനങ്ങൾ
വാലി ഓഫ് ഫ്ലവേഴ്സ് ദേശീയോദ്യാനം

ഉത്തരാഖണ്ഡ് സംസ്ഥാനത്തിലെ ചമോലി ജില്ലയിൽ സ്ഥിതിചെയ്യുന്ന ദേശീയോദ്യാനമാണ് **വാലി ഓഫ് ഫ്ലവേഴ്സ് ദേശീയോദ്യാനം**. 1982-ലാണ് ഇത് രൂപീകൃതമായത്. ഇംഗ്ലീഷ് പർവതാരോഹകരായ ഫ്രാങ്ക്. എസ്. സ്മൈത്ത്, ഹോർഡ്സ് വർത്ത് എന്നിവർ 1931-ൽ യാദൃച്ഛികമായി കണ്ടെത്തിയ ഒരു പ്രദേശമാണിത്. 

## ഭൂപ്രകൃതി
89 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. സമുദ്രനിരപ്പിൽ നിന്നും 3600 മീറ്റർ വരെ ഉയരത്തിൽ സ്ഥിതി ചെയ്യുന്നു. ഹിമാലയ താഴവരയായ ഈ പ്രദേശത്തിനടുത്തു കൂടെ പുഷ്പവതീ നദി ഒഴുകുന്നു. 300-ലധികം ഇനങ്ങളില്പ്പെട്ട കാട്ടുപൂച്ചെടികൾ ഇവിടെ വളരുന്നു.

## ജന്തുജാലങ്ങൾ
മുയൽ, ചുവന്ന കുറുക്കൻ, ലംഗൂർ പുലി, കസ്തൂരിമാൻ, ഹിമാലയൻ കരടി, ഹിമപ്പുലി, പറക്കും അണ്ണാൻ എന്നീ മൃഗങ്ങൾ ഇവിടെ അധിവസിക്കുന്നു.
200px|left|thumb|വാലി ഓഫ് ഫ്ലവേഴ്സ്
## അവലംബം


വർഗ്ഗം:ഉത്തരാഖണ്ഡിലെ ദേശീയോദ്യാനങ്ങൾ
വർഗ്ഗം:ഹിമാലയം
നോറ വാലി ദേശീയോദ്യാനം

പശ്ചിമ ബംഗാൾ സംസ്ഥാനത്തിലെ ഡാർജിലിങ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **നോറ വാലി ദേശീയോദ്യാനം** (ബംഗാളി: নেওরা ভ্যালি জাতীয় উদ্যান Neora Bhêli Jatio Uddan, നേപ്പാളി: नेउरा भेल्ली राष्ट्रीय उद्यान). 1986-ലാണ് ഈ ഉദ്യാനം രൂപീകൃതമായത്.

## ഭൂപ്രകൃതി
88 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. മുളങ്കാടുകളും ഇലപൊഴിയും വനങ്ങളും ചേർന്നതാണ് ഇവിടുത്തെ പ്രകൃതി. സാൽ വൃക്ഷങ്ങളെ ഇവിടെ ധാരാളമായി കാണാം.

## ജന്തുജാലങ്ങൾ
ഹിമാലയൻ ഫീൽഡ് മൗസ്,ഹിമാലയൻ താർ, അസാമീസ് മക്കാക്ക്, ഹിമാലയൻ വീസെൽ, ചുവന്ന കുറുക്കൻ തുടങ്ങിയ ജന്തുക്കൾ ഇവിടെ അധിവസിക്കുന്നു.

വർഗ്ഗം:പശ്ചിമ ബംഗാളിലെ ദേശീയോദ്യാനങ്ങൾ
വർഗ്ഗം:കിഴക്കൻ ഹിമാലയൻ ബ്രോഡ്‌ലീഫ് വനങ്ങൾ
റൊക്സാനാ സാബേരി

ജാപ്പനീസ്-ഇറാനിയൻ വംശജയായ ഒരു അമേരിക്കൻ പത്രപ്രവർത്തകയാണ്‌ **റൊക്സാനാ സാബേരി** () (ജനനം ഏപ്രിൽ 26, 1977). ഫെബ്രുവരി 2009ൽ റൊക്സാനയെ ഒരു കുപ്പി വൈൻ വാങ്ങിച്ചതിന് അറസ്റ്റു ചെയ്തു. ഇത് ഇസ്ലാമിക നിയമപ്രകാരം ഇറാനിൽ നിരോധിതമാണ്‌. 2006ൽ ഇറാനിയൻ സർക്കാർ സാബേരിയുടെ പത്രപ്രവർത്തന പെർമിറ്റ് പിൻവലിച്ചിരുന്നതിനാൽ വൈൻ കേസിനൊപ്പം അംഗീകാരമില്ലാതെ പത്രപ്രവർത്തനം നടത്തിയെന്ന കേസും ചാർജ്ജ് ചെയ്തു. 2009 ഏപ്രിൽ 6ന്‌ ഇറാനിയൻ സർക്കാർ ചാരപ്രവർത്തനക്കുറ്റവും സാബേരിയുടെ മേൽ ചുമത്തി എട്ടു വർഷം ജയിൽശിക്ഷയ്ക്ക് വിധിക്കുകയും ചെയ്തു.. സാബേരിയുടെ കേസ് ആംനെസ്റ്റി ഇന്റർനാഷണൽ ഹ്യൂമൻ റൈറ്റ്സ് വാച്ച്, ഏഷ്യൻ അമേരിക്കൻ ജേർണലിസ്റ്റ്സ് അസോസിയേഷൻ, കമ്മിറ്റി റ്റു പ്രൊട്ടക്ട് ജേർണലിസ്റ്റ്സ്,  സൊസൈറ്റി ഫോർ പ്രൊഫഷണൽ ജേർണലിസ്റ്റ്സ്, യൂണിറ്റി: ജേർണലിസ്റ്റ്സ് ഓഫ് കളർ, ഇങ്ക്. എന്നീ സംഘടനകൾ പിന്തുടരുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
*RoxanaSaberi.com 
*FreeRoxana.net
*Roxana Saberi updates  at the Committee to Protect Journalists

വർഗ്ഗം:1977-ൽ ജനിച്ചവർ

വർഗ്ഗം:ഏപ്രിൽ 26-ന് ജനിച്ചവർ

വർഗ്ഗം:Americans convicted of spying against Iran
വർഗ്ഗം:Alumni of the University of Cambridge
വർഗ്ഗം:Iranian journalists
വർഗ്ഗം:American journalists
വർഗ്ഗം:American radio reporters and correspondents
വർഗ്ഗം:BBC newsreaders and journalists
വർഗ്ഗം:Beauty pageant winners
വർഗ്ഗം:Female journalists
വർഗ്ഗം:Iranian Americans
വർഗ്ഗം:Japanese Americans
വർഗ്ഗം:National Public Radio personalities
വർഗ്ഗം:Northwestern University alumni
വർഗ്ഗം:People from Fargo, North Dakota
വർഗ്ഗം:Prisoners and detainees of Iran
ബൻസ്ദ ദേശീയോദ്യാനം

ഗുജറാത്ത് സംസ്ഥാനത്തിലെ വൽസാദ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **ബൻസ്ദ ദേശീയോദ്യാനം**. 1979-ലാണ് ഈ ഉദ്യാനം നിലവിൽ വന്നത്.

## ഭൂപ്രകൃതി
24 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. മുൾക്കാടുകളും കുറ്റിക്കാടുകളും ഇലപൊഴിയും വനങ്ങളും ചേർന്നതാണ് ഇവിടുത്തെ പ്രകൃതി. തേക്ക്, മുള, സിരാസ്, ബഹേദ തുടങ്ങിയ വൃക്ഷങ്ങൾ ഇവിടെ വളരുന്നു.

## ജന്തുജാലങ്ങൾ
ഹിമാലയനണ്ണാൻ, വരയൻ കഴുതപ്പുലി, സ്ലോത്ത് ബെയർ, മഞ്ഞ വവ്വാൽ, നാലുകൊമ്പുള്ള മാൻ, മലബാർ വെരുക്, ബംഗാൾ കുറുക്കൻ എന്നീ ജീവികളുടെ ആവാസകേന്ദ്രമാണിവിടം.

വർഗ്ഗം:ഗുജറാത്തിലെ ദേശീയോദ്യാനങ്ങൾ
ഗോവിന്ദ് ദേശീയോദ്യാനം

ഉത്തരാഖണ്ഡ് സംസ്ഥാനത്തിലെ ഉത്തരകാശി ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് **ഗോവിന്ദ് ദേശീയോദ്യാനം**. 1990-ലാണ് ഈ ഉദ്യാനം രൂപീകൃതമായത്.

## ഭൂപ്രകൃതി
472 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി. ചിർ പൈന്‍, സെഡർ, ഓക്ക്, ബ്ലൂ പൈന്‍, സിൽവർ ഫിർ എന്നിവയാണ് ഇവിടെ വളരുന്ന പ്രധാന വൃക്ഷങ്ങൾ. വർഷത്തിൽ നാലുമാസത്തോളം ഇവിടെ മഞ്ഞുവീഴ്ചയുണ്ടാകും.

## ജന്തുജാലങ്ങൾ
ലംഗൂർ, ഹിമാലയൻ കരിങ്കരടി, തവിട്ടുകരടി, കാട്ടുപന്നി, ഹിമപ്പുലി, കസ്തൂരിമാൻ, സാംബർ, ഘൊരാൽ, ഹിമാലയൻ താര്‍, മുള്ളൻ പന്നി, പറക്കും അണ്ണാന്‍, ഹിമാലയൻ എലി തുടങ്ങിയ ജന്തുക്കൾ ഇവിടെ അധിവസിക്കുന്നു. ഗോൾഡൻ ഈഗിള്‍, ബ്ലാക്ക് ഈഗിൾ എന്നീ പരുന്തു വർഗ്ഗങ്ങളുൾപ്പെടെ വിവിധതരം പക്ഷിയിനങ്ങളും ഇവിടെയുണ്ട്.

വർഗ്ഗം:ഉത്തരാഖണ്ഡിലെ ദേശീയോദ്യാനങ്ങൾ
പി.ആർ. ഹരികുമാർ

ലഘുചിത്രം|പി.ആർ.ഹരികുമാർ

**പി.ആർ. ഹരികുമാർ**(1960-)കവി /കഥാകൃത്ത്‌/ നിരൂപകൻ/ കോളേജ് അദ്ധ്യാപകൻ. 

**<u>ജീവചരിത്രം</u>**

1960-ൽ ആറ്റിങ്ങലിൽ ജനനം. 

അച്ഛൻ:   എൻ . പത്മനാഭപിള്ള , അമ്മ: സി.രാജമ്മ.
ഭാര്യ: ലക്ഷ്‌മി മക്കൾ: നവീൻ, പ്രവീൺ

കേരള സർവകലാശാലയിൽ നിന്ന്‌ മലയാളത്തിൽ എം.എ. ബിരുദം. കാലിക്കറ്റ്‌ സർവകലാശാലയിൽ നിന്ന്‌ എം.ഫിൽ ബിരുദം. 1980-ൽ മുത്തശ്ശിയുടെ വഴി എന്ന ആദ്യകഥ പ്രസിദ്ധീകരിച്ചു. രണ്ടു കഥാസമാഹാരങ്ങളും ഒരു കവിതാസമാഹാരവും നാല്  ലേഖനസമാഹാരങ്ങളും ഇതിനകം പ്രസിദ്ധീകരിച്ചിട്ടുണ്ട്. ഭാരതീയമായ സാഹിത്യകൃതികളും മറ്റും  മൊബൈൽ ഫോണിൽ അവതരിപ്പിക്കുന്നതിൽ പ്രത്യേക താൽപര്യം കാട്ടി. ഭാരതീയഭാഷകളിലെഴുതപ്പെട്ട ഒരു പുസ്തകം (എഴുത്തച്ഛന്റെ അദ്ധ്യാത്മരാമായണം) ആദ്യമായി  മൊബൈലിൽ അവതരിപ്പിച്ചു( 16 ജൂലൈ 2006). എഴുത്തച്ഛൻറെ രാമായണം, തമിഴ്‌ കൃതിയായ തിരുക്കുറൾ, സ്വന്തം നോവലായ നീലക്കണ്ണുകൾ എന്നിവ മൊബൈലിൽ അവതരിപ്പിച്ചു. ഫോൺ നോവൽ, ഫോൺ മാഗസീൻ, പോക്കറ്റ്‌ ഫിലിം എന്നിങ്ങനെ നവസാങ്കേതികതയെ കൂട്ടുപിടിച്ചുകൊണ്ട് പുതിയ പലരൂപങ്ങളും ഇന്ത്യയിൽ ആദ്യമായി അവതരിപ്പിച്ചു.

1986-മുതൽ   കാലടി ശ്രീശങ്കരാ കോളജിലെ മലയാളവിഭാഗത്തിൽ അദ്ധ്യാപകനായിരുന്നു. 2016-ൽ വകുപ്പ്മേധാവിയായിരിക്കെ റിട്ടയർ ചെയ്തു.

## കൃതികൾ
*നിറം വീഴുന്ന വരകൾ 1990 ( കഥകൾ)
*വാക്കിന്റെ സൗഹൃദം 1992 (നിരൂപണം)
*അലിയുന്ന ആൾരൂപങ്ങൾ 1998 ( കഥകൾ)
*എഴുത്തിന്റെ മുദ്രകൾ  2012 ( നിരൂപണം)
* നദീമാതൃകം 2016 (കവിതകൾ)
* വചനാമൃതമനനം 2020 (ആദ്ധ്യാത്മികം)
* ഏകാന്തം വേദാന്തം 2020(ആദ്ധ്യാത്മികം)
## പുരസ്‌ക്കാരം
"കാവ്യഭാഷയുടെ വികാസം സ്വാതന്ത്ര്യാനന്തര മലയാളകവിതയിൽ" എന്ന പ്രബന്ധത്തിന് കേരളസാഹിത്യഅക്കാദമിയുടെ തുഞ്ചൻ സ്മാരകസമ്മാനം (1988) ലഭിച്ചു.

"ഏകാന്തം വേദാന്തം" എന്ന കൃതിക്ക്  കേരള സാഹിത്യ അക്കാദമി എൻഡോവ്മെൻറ് അവാർഡ് (2021) ലഭിച്ചു.

## അവലംബം
 

3. http://www.prharikumar.com 

:വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
പാറക്കടവ് (എറണാകുളം)

എറണാകുളം ജില്ലയിലെ പാറക്കടവ് പഞ്ചായത്തിൽ ചാലക്കുടി പുഴയുടെ തീരത്ത് സ്ഥിതി ചെയ്യുന്ന ഒരു ഗ്രാമമാണ് **പാറക്കടവ്**. . പാറക്കടവ് ഗ്രാമപഞ്ചായത്തിന്റെ ഭാഗമാണ് ഈ ഗ്രാമം. കോടുശ്ശേരി , മാഞ്ഞാലി, കുന്നുകര, കുറുമശ്ശേരി കൊച്ചുകടവ് എന്നിവ സമീപ പ്രദേശങ്ങളാണ്.

## സ്ഥിതിവിവരക്കണക്കുകൾ

  ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 29997 ആണ് . ഇതിൽ 14923 പുരുഷന്മാരും 15074 സ്ത്രീകളും അടങ്ങുന്നു.  

## അവലംബം
കസോളി

ഹിമാചൽ പ്രദേശ് സംസ്ഥാനത്തെ സോളൻ ജില്ലയിലെ ഒരു കന്റോണ്മെന്റ് പട്ടണമാണ് **കസോളി**. ലോകത്തിലെ ഏറ്റവും ഉയരമുള്ള മദ്യനിർമ്മാണകേന്ദ്രമായ കസോളി ബ്രീവറീസ് ഇവിടെയാണ് സ്ഥിതി ചെയ്യുന്നത്. 1842 ലാണ് ഈ കന്റോണ്മെന്റ് പട്ടണം രൂപപ്പെട്ടത്. 

## ഭൂമിശാസ്ത്രം
കസോളി സ്ഥിതി ചെയ്യുന്നത്  അക്ഷാംശ രേഖാംശത്തിലാണ്. ശരാശരി ഉയരം 1795&nbsp;metres (5889&nbsp;feet) ആണ്. 

## സ്ഥിതിവിവരക്കണക്കുകൾ

 ലെ  കണക്കെടുപ്പ് പ്രകാരം ഇവിടുത്തെ ജനസംഖ്യ , 4994 ആണ്. ഇതിൽ 56% പുരുഷ്ന്മാരും 44% സ്ത്രീ കളുമാണ്.  

## എത്തിച്ചേരാൻ
ന്യൂ ഡെൽഹി, ചണ്ഡിഗഡ്, ശിമ്ല  എന്നിവടങ്ങളിൽ നിന്ന് ബസ്സ് മാർഗ്ഗം  ഇവിടെ എത്തിച്ചേരാവുന്നതാണ്. ധർമ്മപൂർ  സ്റ്റേഷനിൽ ഇറങ്ങിയതിനു ശേഷം ഇവിടെ നിന്ന് ബസ്സ് മാർഗ്ഗം എത്തിച്ചേരാവുന്നതാണ് ഇവിടെക്ക്. Rs. 10 ആണ് ധർമ്മപൂർ നിന്ന് കസോളി വരെയുള്ള സാധാരണ ബസ്സ് നിരക്ക്. 

## ആകർഷണങ്ങൾ
* ഗുരുദ്വാര ശ്രീ ഗുരു നാനക് ജി - ഇത് ഒരു പഴയ സിഖ് ഗുരുദ്വാര ആണ്. 

* കസോളി ക്ലബ്ബ് 
ഇന്ത്യൻ ആർമിയുടെ അതിർത്തിയിൽ സ്ഥിതി ചെയ്യുന്ന ഈ ക്ലബ്ബ് ഇവിടുത്തെ ഒരു പ്രധാന സാമൂഹിക സ്ഥാപനമാണ്. ഈ ക്ലബ്ബ് നടത്തി വരുന്നത് ഇന്ത്യൻ ആർമി ആണ്. 

* സെന്റ്ട്രൽ റിസർച്ച ഇൻസ്റ്റിറ്റ്യൂട്ട് 
സമുദ്ര നിരപ്പിൽ നിന്ന് 6000 അടി ഉയരത്തിൽ സ്ഥിതി ചെയ്യുന്ന ഈ സ്ഥാപനം , ഇവിടുത്തെ ഒരു പ്രധാ‍ന വിദ്യാഭ്യാസ സ്ഥാപനമാണ്. 

* കിമ്മുഘാട്ട് 

ഇവിടുത്തെ ഒരു പ്രധാന ഷോപ്പിംങ് സ്ഥലമാണ് ഇത്. കസോളിയിൽ നിന്ന്  3 കി.മി ദൂരത്തിൽ സ്ഥിതി ചെയ്യുന്ന ഈ സ്ഥലം വളരെയധികം കച്ചവടസ്ഥാപനങ്ങളാൽ നിറഞ്ഞിരിക്കുന്നു. 

## അവലംബം

## പുറത്തേക്കുള്ള കണ്ണികൾ

* Kasauli Travel Guide travel guide to Kasauli | himachal pradesh | India | location | distances | weather & climate | travel tips | tourist places | photos | and more.
* Hotels in Kasauli | Kasauli Travel Guide: Located in central Kasauli - Providing online reservation, and complete information on Kasauli, and on all hotels in Kasauli
* Kasauli Villas: Offering an undisputed feeling of a home away from home in Kasauli 
* Kasauli: Retirement Home - A beautiful account of Kasauli through the ages
* Kasauli Regency: A healthy homely experience with facilities of modern world

വർഗ്ഗം:ഇന്ത്യയിലെ മലമ്പ്രദേശങ്ങൾ
കോസാനി

ഉത്തരാഖണ്ഡ് സംസ്ഥാനത്തെ ബാഗേശ്വർ ജില്ലയിലെ ഒരു മലമ്പ്രദേശമാണ് **കോസാനി**  (). 

## പ്രത്യേകതകൾ
ഹിമാലയൻ ടൂറിസ്റ്റ് സഞ്ചാരികളുടെ ഒരു പ്രധാന സന്ദർശന കേന്ദ്രമാണ് കോസാനി. അൽമോറയിൽ നിന്ന് 53 കി.മി ദൂരത്തിലാണ് കോസാ‍നി സ്ഥിതി ചെയ്യുന്നത്. 300 km ദൂരത്തിൽ ഹിമാലയം കാണാവുന്ന അപൂർവ്വം മലമ്പ്രദേശങ്ങളിൽ ഒന്നാണ് കോസാനി. 

ഇവിടുത്തെ മറ്റൊരു പ്രത്യേകതയാണ് അനാശക്തി ആശ്രമം. ഇവിടെ മഹാത്മാഗാന്ധി കുറച്ചുകാലം ചിലവഴിക്കുകയും ഇവിടെയിരുന്ന് *അനാശക്തി യോഗ്* എന്ന തന്റെ കൃതി രചിച്ചു എന്നും പറയുന്നു. 
thumb|250px|A view of Himalaya

## ഭൂമിശാസ്ത്രം
കോസാനി സമുദ്രനിരപ്പിൽ നിന്ന് ശരാശരി 1890 മീ ഉയരത്തിൽ സ്ഥിതി ചെയ്യുന്നു. ഇവിടെ നിന്ന് ഹിമാലയത്തിന്റെ 350 കി.മി ദൂരത്തിലുള്ള ദൃശ്യം കാണാവുന്നതാണ്. പ്രധാന ഹിമാലയൻ ഉന്നതികളായ തൃശൂൽ, നന്ദാദേവി , പഞ്ചുളി എന്നിവ ഇവിടെ നിന്ന് ഭംഗിയായി കാണാവുന്നതാണ്. 

## സാഹസിക മലകയറ്റം
ഇവിടെ സാ‍ഹസിക മലകയറ്റക്കാർക്ക് പറ്റിയ ധാരാളം സ്ഥലങ്ങൾ ഉണ്ട്.

വർഗ്ഗം:ഇന്ത്യയിലെ മലമ്പ്രദേശങ്ങൾ
അശോകചക്രം

right|thumb|200px|അശോക ചക്രം - ഭാരതത്തിന്റെ ദേശീയ പതാകയിൽ ചിത്രീകരിച്ചിരിക്കുന്ന രീതിയിൽ

ധർമചക്രത്തിന്റെ ഒരു ചിത്രീകരണം ആണ് അശോക ചക്രം.  അശോക ചക്രത്തിന് 24 ആരക്കാലുകൾ ഉണ്ട്.  ഇവ ഓരോന്നും ബുദ്ധന്റെ ഉപദേശങ്ങളെ സൂചിപ്പിക്കുന്നു. 

മൗര്യരാജാവായയായ അശോകൻ (Reigned 273-232 BCE) സ്ഥാപിച്ച പല സ്തംഭങ്ങളിലും അശോകചക്രം കൊത്തിവച്ചിട്ടുണ്ട്.  

ഇന്ന് അശോകചക്രം ഏറ്റവുമധികം ഉപയോഗിച്ച് കാണപ്പെടുന്നത് ഭാരതത്തിന്റെ ദേശീയപതാകയുടെ മധ്യത്തിലായാണ്.  1947 ജൂലൈ 22ആം തീയതിയാണ് അശോകചക്രം ദേശീയപതാകയിൽ ഉൾക്കൊള്ളിച്ചത്.  നാവിക-നീലനിറത്തിലാണ് ദേശീയപതാകയിൽ അശോക ചക്രം ചിത്രീകരിക്കുന്നത്.  ഭാരതത്തിന്റെ ദേശീയ ചിഹ്നം ആയി സ്വീകരിച്ചിട്ടുള്ള അശോകന്റെ സിംഹസ്തംഭത്തിന്റെ ചുവട്ടിലും അശോകചക്രം ചിത്രീകരിച്ചിട്ടുണ്ട്.

## രൂപകല്പനക്ക് പിന്നിലുള്ള ചരിത്രവും കാരണവും

## കുറിപ്പുകൾ

## ഇവകൂടി കാണുക

* അശോക സ്തംഭം
* National Flag of India
* ദേശീയ ചിഹ്നം (ഭാരതം)

## ബാഹ്യകണ്ണികൾ
* For Pictures of the famous original "Lion Capital of Ashoka" preserved at the Sarnath Museum which has been adopted as the "National Emblem of India" and the Ashoka Chakra (Wheel) from which has been placed in the center of the "National Flag of India" - See "lioncapital" from Columbia University Website, New York, USA

വർഗ്ഗം:ഭാരതസർക്കാർ
വർഗ്ഗം:ഇന്ത്യയുടെ ദേശീയ പ്രതീകങ്ങൾ
കന്മദം

ലഘുചിത്രം|മലപ്പുറം ജില്ലയിലെ പൊന്നാനി താലൂക്കിൽ പുതിയിരുത്തി എന്ന സ്ഥലത്ത് ഒരു ആയൂർവേദ കടയിൽ വില്പനയ്ക്ക് വെച്ചിരിക്കുന്ന കന്മദം.
 

പാറകളിൽ നിന്നൊലിച്ചിറങ്ങുന്ന ലവണങ്ങൾ കട്ടിപിടിച്ചുണ്ടാകുന്ന പദാർത്ഥമാണ് **കന്മദം**. ഇംഗ്ലീഷ്:Mineral wax. ആയുർവേദ ചികിത്സയിൽ ഔഷധമായി ഉപയോഗിക്കുന്നു. ഉഷ്ണ ഋതുവിൽ സൂര്യകിരണങ്ങളേറ്റു തപിച്ച പർ‌വ്വതങ്ങൾ ചൂടൂകൊണ്ട് വെടിയുകയും പർവതത്തിനുള്ളിലുള്ള ധാതുസാരങ്ങൾ ഒലിച്ചിറങ്ങുകയും ചെയ്യും എന്നും അങ്ങനെ ആണ് കന്മദം ഉണ്ടാകുന്നതു് എന്നും ഭാവപ്രകാശം പറയുന്നു.

## പേരിനു പിന്നിൽ
കല്ലിൽ നിന്നൂറിവരുന്നത് എന്നർത്ഥത്തിൽ കന്മദം. ശിലാജതു- എന്ന് സംസ്കൃതം , ബംഗാളി ഭാഷകളിൽ. ശിലാജിത് എന്ന് ഹിന്ദി.

## ഔഷധഗുണം
കടുരസം, തിക്തരസം (എരുവും കയ്പ്പും)ഇവയുള്ളതും ഉഷ്ണവീര്യമുള്ളതും, വിപാകത്തിൽ കടൂരസമാകുന്നതും ഛേദനഗുണമുള്ളതും യോഗവാഹിയും ആണ് കന്മദം. ഇത് കഫമേദസ്സുകളെ ശമിപ്പിക്കുന്നു.
മാത്രമല്ല രസായനപ്രയോഗത്തിൽ വളരെയധികം രോഗങ്ങൾ ശമിപ്പിക്കുവാൻ കഴിവുള്ളതും ആണ് കന്മദം.ആയുർവേദ ചികിത്സ ആധുനികവൈദ്യസമ്പ്രദായത്തെ പോലെ ഇന്ന രോഗത്തിന് ഇന്ന മരുന്ന് എന്നു പറയുന്നില്ല. അത് ഓരോ രോഗിയും unique ആണ് എന്ന സങ്കല്പം വച്ചു പുലർത്തുന്നു , അതിനാൽ ഒരു രോഗിയിൽ കൊടുക്കുന്ന മരുന്ന് മറ്റൊരു രോഗിയ്ക്കു വിധിക്കുന്നില്ല. അതിനാൽ തന്നെ മേല്പറഞ്ഞ ഗുണങ്ങൾ നോക്കി അതതിനുപയോഗം വരുന്ന ഘട്ടങ്ങളിൽ ഇതുപയോഗിക്കാം 

## അവലംബം


വർഗ്ഗം:മെഴുകുകൾ
1 വേൾഡ് ട്രേഡ് സെന്റർ

ആദ്യം **ഫ്രീഡം ടവർ** എന്ന പേരിൽ അറിയപ്പെട്ടിരുന്ന **1 വേൾഡ് ട്രേഡ് സെന്റർ** അമേരിക്കയിലെ ന്യൂയോർക്ക് നഗരത്തിൽ സ്ഥിതിചെയ്യുന്ന ഒരു കെട്ടിടമാണ്.  അമേരിക്കയിലെതന്നെ ഏറ്റവും ഉയരം കൂടിയ കെട്ടിടമാണ് ഇത്. സെപ്റ്റംബർ 11ലെ ഭീകരാക്രമണത്തെ തുടർന്ന് വേൾഡ് ട്രേഡ് സെന്റർ തകർക്കപ്പെട്ടതിനു ശേഷമാണ് ഇതിന്റെ നിർമ്മാണം ആരംഭിച്ചത്. 
## ഉയരം
ഇതിന്റെ ഉയരം  ആണ്.  

## ചിത്രശാല


File:Freedomtower_jan2006.jpg|Site for the World Trade Center, as of January 15, 2006
File:Freedomtower_oct2006.jpg|Concrete construction, as of October 7, 2006
File:Freedom_tower_2007-mar26.jpg|Steel Installation, as of March 26, 2007
File:Wtcsite-2007oct7.jpg|Foundation Construction, as of October 7, 2007
File:Freedom tower construction.jpg|Construction progress as of January 21, 2008
File:Wtcsite-20080420a.jpg|Concrete foundation as of April 20, 2008
File:FreedomTowerFromWTC7.JPG|Construction progress as of September 10, 2008
File:OneWTC-Construction-Feb2009.jpg|World Trade Center above street level, February 28, 2009
## അവലംബം

## പുറത്തേക്കുള്ള കണ്ണികൾ

* World Trade Center Official site for new World Trade Center complex. 
* WorldTradeCenterRising  
* Freedom Tower Construction Commencement Video
* RebuildGroundZero.org, a community project based on Ground Zero's rebuilding.  
* World Trade Center Progress (Port Authority of New York and New Jersey)
* LowerManhattan.Info  Official site for Lower Manhattan Construction Command Center. 
* Freedom Tower Infosite  Unofficial Freedom Tower information site. 
* Lower Manhattan Development Corporation 
* Skidmore, Owings & Merrill  News about Freedom Tower.
* Glass, Steel and Stone  History of Freedom Tower designs. 
* Video of cornerstone laying ceremony for the Freedom Tower on July 4, 2004
* Port Authority of New York and New Jersey 
* Project Rebirth Documentation of the reconstruction of Ground Zero. 
* Freedom Tower (Overview) Information on the design concept of the Freedom Tower. 
* Google Earth Hacks Freedom Tower plug-in for Google Earth. 
* Emporis Summarised Freedom Tower information.
* Twin Towers Alliance Rebuild the Twin Towers
* Rebuild the Twin Towers 
* Twin Towers II 
* http://www.wtc.com/news/world-trade-center-project-wont-be-finished-until-36-years-after-9-11-pa

വർഗ്ഗം:Office buildings in New York City
വർഗ്ഗം:ന്യൂയോർക്ക് നഗരം
വർഗ്ഗം:അംബരചുംബികൾ
കന്മദം (വിവക്ഷകൾ)

**കന്മദം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.

*കന്മദം - പാറകളിൽ നിന്നൊലിച്ചിറങ്ങുന്ന ലവണങ്ങൾ കട്ടിപിടിച്ചുണ്ടാകുന്ന പദാർത്ഥം.
*കന്മദം (ചലച്ചിത്രം) - 1998-ൽ പുറത്തിറങ്ങിയ മലയാള ചലച്ചിത്രം.
കരണ്ടി

ദ്രാവകരൂപത്തിലോ ഖരരൂപത്തിലോ ഉള്ള വസ്തുക്കൾ കോരിയെടുക്കാനും അളക്കാനും ഉപയോഗിക്കുന്ന ഒരു വീട്ടുപകരണമാണ്  **കരണ്ടി**. (ഇംഗ്ലീഷ്: Spoon (സ്പൂൺ)). വടക്കൻ കേരളത്തിൽ വലിയ സ്പൂണിന് 'കൈല്' എന്നാണ് പറയാറ്. ഒരറ്റത്ത് കുഴിയുള്ളതും കൈകൊണ്ട് പിടിക്കാവുന്ന തരം പിടിയുള്ളതുമാണിത്. പുരാതനകാലം മുതൽക്കേ കരണ്ടികൾ ഉപയോഗത്തിലിരുന്നു. ഋഗ്വേദകാലത്തെ യാഗങ്ങളിൽ കരണ്ടികൾ ഉപയോഗിച്ചിരുന്നു. പുരാതന ഗ്രീസിൽ നിന്നും കരണ്ടികളുടെ അവശിഷ്ടങ്ങൾ ലഭിച്ചിട്ടുണ്ട്. വിവിധതരവും വലിപ്പത്തിലുമുള്ള കരണ്ടികൾ ഉണ്ട്. ആദ്യകാലത്ത് മരം കൊണ്ടായിരുന്നു ഇവ ഉണ്ടാക്കിയിരുന്നത്. കേരളത്തിൽ ചിരട്ടകൾ ഉപയോഗിച്ചും കരണ്ടികൾ ഉണ്ടാക്കാറുണ്ട്.

## അളവുകൾ
പാചകക്കുറിപ്പുകളിൽ വിവിധ ചേരുവകകൾ അളക്കുന്നതിന് കരണ്ടി അളവുകൾ പൊതുവായി ഉപയോഗിച്ചുവരുന്നു. കരണ്ടികളുടെ വലിപ്പത്തിനനുസരിച്ചുള്ള പേരുകളിലാണ് ഓരോ കരണ്ടിയും അറിയപ്പെടുക.

## ചിത്രശാല


പ്രമാണം:Soup Spoon.jpg|സ്റ്റൈയിൻലെസ് സ്റ്റീൽ കൊണ്ടു നിർമ്മിച്ച ഒരു സ്പൂൺ
പ്രമാണം:Spoonful of cereal.jpg|ഭക്ഷണം കോരുന്ന ഒരു സ്പൂൺ
പ്രമാണം:തവികൾ.JPG|തവി (വലിയ കരണ്ടി)
File:Rice_Serving_Spoon,_അന്നം_തട്ടി.JPG|അന്നം തട്ടി/ കൈകരണ്ടി
പ്രമാണം:Lime juiceExtracting.JPG|കരണ്ടി ഉപയോഗിച്ച് ഒടിച്ചുകുത്തിനാരങ്ങ പിഴിയുന്നു



## ഇതും കാണുക

* അന്നം തട്ടി

## അവലംബം


വർഗ്ഗം:അടുക്കള ഉപകരണങ്ങൾ
എഴുമാന്തുരുത്ത്

കേരളത്തിലെ കോട്ടയം ജില്ലയിൽ  കടുത്തുരുത്തി ഗ്രാമ പഞ്ചായത്തിലെ ഒരു ഗ്രാമമാണ്  **എഴുമാന്തുരുത്ത്**. രണ്ട് തുരുത്തുകൾ ചേർന്ന ദ്വീപസമൂഹമാണിത്. പ്രധാന തുരുത്തായ എഴുമാൻതുരുത്തിനോട് ചെറിയ തുരുത്തായ പുലിത്തുരുത്ത് ചേർന്ന് കിടക്കുന്നു. ഏകദേശം 2 കിലോമീറ്റർ വിസ്തീർണ്ണമുള്ള ഈ ഗ്രാമത്തിൽ ഏകദേശം 3500ഓളം ജനങ്ങൾ ജീവിക്കുന്നു. കേരളത്തിലെ അപൂർവം ശ്രീ ബാലഭദ്രയുടെ  ക്ഷേത്രങ്ങളിൽ ഒന്നായ പൂങ്കാവിൽ ശ്രീ ബാലഭദ്ര ക്ഷേത്രം ഇവിടെ സ്ഥിതി ചെയ്യുന്നു.

വർഗ്ഗം:കോട്ടയം ജില്ലയിലെ ഗ്രാമങ്ങൾ
ടാറ്റ കമ്മ്യൂണിക്കേഷൻസ്

1947ൽ നിലവിൽ വന്ന ഓവർസീസ് കമ്മ്യുണിക്കേഷൻസ് സർവീസസിന്റെ പിൻഗാമിയായി, 1986 ഏപ്രിൽ ഒന്നിനാണ് **വി.എസ്.എൻ.എൽ** സ്ഥാപിതമായത്.2002 ഫെബ്രുവരി വരെ വി.എസ്.എൻ.എൽ കേന്ദ്രസർക്കാറിന്റെ കീഴിലുള്ള പൊതുമേഖലാ സഥാപനമായിരുന്നു.2002ൽ, ഓഹരിവിറ്റഴിക്കലിനെ തുടർന്നു വി.എസ്.എൻ.എല്ലിലെ കേന്ദ്രഗവണ്മെന്റിന്റെ നിയന്ത്രണം നഷടമായി. ഇപ്പോൾ ടാറ്റയുടെ ഭരണനിയന്ത്രണത്തിലാണീ സ്ഥാപനം. ഇന്ഡ്യാ ഗവണ്മെൻറ്റിനു ഇപ്പോഴും വി.എസ്.എൻ.എല്ലിൻറ്റെ 26.12 ശതമാനം ഓഹരികളൂണ്ട്. ഇൻഡ്യയിൽ ആദ്യമായി ഇൻറ്റർനെറ്റ് സർവീസ് തുടങങിയത്,1995 ഓഗസ്റ്റ് 14നു വി.എസ്.എൻ.എല്ലാണ്.

2007-ലാണ് 'വി.എസ്.എൻ.എൽ' പേര് 'ടാറ്റ കമ്മ്യൂണിക്കേഷൻസ്' എന്നാക്കി മാറ്റിയത്.

## അവലംബം


## പുറത്തേക്കുള്ള കണ്ണികൾ
ഔദ്യോഗിക വെബ്സൈറ്റ്

വർഗ്ഗം:ടെലികമ്മ്യൂണിക്കേഷൻ കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
എട്ടുത്തൊകൈ

ഏറ്റവും പഴക്കമുള്ള രണ്ട് സംഘസാഹിത്യ കൃതികളിൽ ഒന്നാണ് **എട്ടുത്തൊകൈ**. നറ്റിണൈ, കുറുന്തൊകൈ, ഐങ്കുറുനൂറ്, പതിറ്റുപ്പത്ത്, പരിപാടൽ, കലിത്തൊകൈ, അകനാനൂറ്, പുറനാനൂറ് എന്നീ എട്ട് സമാഹാരങ്ങൾക്കാണ് എട്ടുത്തൊകൈ എന്ന് പറയുന്നത്. പല കാലങ്ങളിലും പല സ്ഥലങ്ങളിലുമായി ജീവിച്ചിരുന്ന നാനൂറോളം കവികളുടെ കൃതികൾ അവയിലടങ്ങിയിരിക്കുന്നു. എട്ടുത്തൊകൈയിൽ ഒട്ടാകെ 2121 ചെറിയ പാട്ടുകളാണുള്ളത്.

പുറനാനൂറും പതിറ്റുപ്പത്തും ‘പുറംകൃതി‘കളാണ്. അതായത് സാമൂഹ്യവും രാഷ്ട്രീയവും മറ്റുമായ ബാഹ്യവിഷയങ്ങളാണ് അവയിൽ പ്രതിപാദിയ്ക്കപ്പെടുന്നത്. നറ്റിണൈ, കുറുന്തൊകൈ, ഐങ്കുറുനൂറ്, കലിത്തൊകൈ, അകനാനൂറ് എന്ന അഞ്ച് സമാഹാരങ്ങൾ 'അകംകൃതി'കളാണ്. അതായത് പ്രേമം, കുടുംബജീവിതം, മുതലായ ആന്തരികവിഷയങ്ങളാണ് അവയിൽ ചിത്രീകരിക്കപ്പെടുന്നത്. പരിപാടലിൽ അകവും പുറവും രണ്ടും കലർന്നിരിക്കുന്നു. പതിറ്റുപ്പത്തു, അകനാനൂറ്, പുറനാനൂറ് എന്നീ കൃതികളിൽ നിന്നും ആദിചേരരാജാക്കന്മാരെപ്പറ്റിയും അവരുടെ കാലത്തെ സാമൂഹ്യജീവിതത്തെപ്പറ്റിയും അറിയാൻ സാധിക്കും. കേരളത്തിലെ പ്രാചീനജനങ്ങളുടെ ജീവിതരീതി, തൊഴിൽ, വ്യാപാരം, ഭക്ഷണരീതി, വസ്ത്രധാരണം, രാജ്യഭരണം, യുദ്ധരീതി, കല, മതം, സംസ്കാരം മുതലായവയെപ്പറ്റിയുള്ള പല കാര്യങ്ങളും അവയിൽ നിന്നും നമുക്ക് മനസ്സിലാക്കാം.

വർഗ്ഗം:സംഘം കൃതികൾ
വർഗ്ഗം:തമിഴ് സാഹിത്യം
ബ്ലാക്ക് മാമ്പ

പൊതുവെ ആഫ്രിക്കയിൽ കാണപ്പെടുന്ന വളരെ അപകടകാരിയും അപായപ്പെടുത്തുന്നതുമായ മൂർഖൻ ഉൾപ്പെടുന്ന എലാപിഡേ വർഗ്ഗത്തിൽ പ്പെടുന്ന പാമ്പാണ് **ബ്ലാക്ക് മാമ്പ** (*Dendroaspis polylepis*). പേരിൽ കറുപ്പ് നിറമുണ്ടെങ്കിലും അവ ഇളം പച്ച നിറം, ലോഹനിറം, ഇരുണ്ട ഒലീവ് നിറത്തിലൊക്കെയാണ് കാണപ്പെടുന്നത്. അവയുടെ വായയിലെ കറുത്ത മഷിനിറമാണ് ഈ പേരിന് കാരണം.

## വിവരണം

ബ്ലാക്ക് മാമ്പ ലോകത്തിൽ കരയിൽ ജീവിക്കുന്ന ഏറ്റവും വേഗത കൂടിയ പാമ്പാണ്, ഇവയുടെ വേഗത ഏതാണ്ട് 16 കി.മി/മണിക്കൂറ് ആണ് പക്ഷേ ഈ വേഗത  അവ ഇരയെ പിടിക്കുന്നതിലല്ല കാണിക്കുക മറിച്ച് പ്രാണരക്ഷക്കായി ഓടുമ്പോൾ മാത്രമാണ്. രാജവെമ്പാല കഴിഞ്ഞാൽ ലോകത്തിലെ ഏറ്റവും നീളം കൂടിയ രണ്ടാമത്തെ വിഷപാമ്പും , ആഫ്രിക്കയിൽ ഏറ്റവും നീളം കൂടിയ വിഷപാമ്പും ബ്ലാക്ക് മാമ്പയാണ്. ഒരു പ്രായപൂർത്തിയായ ബ്ലാക്ക് മാംബക്ക് ഏകദേശം 2.5 മീ അഥവാ 8.2 അടി നീളം ഉണ്ടായിരിക്കും.14 അടി വരെ നീളം ഉള്ളവ കാണപ്പെടുന്നു.പാറകെട്ടുകൾ , ഇടതൂർന്ന വനങ്ങൾ , സവേന ,എന്നിവടങ്ങളിൽ കാണപ്പെടുന്നു . ചെറിയ പക്ഷികൾ , മറ്റ് ചെറു ജീവികൾ എന്നിവയാണ് ആഹാരം. ഇവ പ്രകൃതി ദത്തമായ മികച്ച വേട്ടക്കാരാണ്.ഐ.യു.സി.എൻ.റെഡ് ലിസ്റ്റ്ൽ ഉൾപ്പെടുന്ന പാമ്പ് ആണ് ബ്ലാക്ക് മാമ്പ.

## വിഷം

ഇതിന്റെ വിഷം പ്രധാനമായും ന്യൂറോടോക്സിനുകൾ അടങ്ങിയിരിക്കുന്നു. ഇതിന്റെ കടിയേറ്റാൽ ഏകദേശം 10 മിനിറ്റുനുള്ളിൽ രോഗ ലക്ഷണങ്ങൾ കാണിക്കുന്നു.
കറുത്ത മാമ്പ ആഫ്രിക്കയിലെ ഏറ്റവും ഭയപ്പെടുന്ന പാമ്പാണ്, കാരണം അതിന്റെ വലിപ്പം, ആക്രമണം, വിഷം, രോഗലക്ഷണങ്ങളുടെ വേഗത,ഒരേസമയം ഒന്നിൽ കൂടുതൽ തവണ കടിയേൽപ്പിക്കൽ എന്നിവയാണ്. ലോകാരോഗ്യ സംഘടന മെഡിക്കൽ പ്രാധാന്യമുള്ള പാമ്പായി ഇതിനെ ഉൾപ്പെടുത്തിയിരിക്കുന്നു.

1957 മുതൽ 1979 വരെ ദക്ഷിണാഫ്രിക്കയിൽ നടത്തിയ സർവേയിൽ 2553 വിഷമുള്ള പാമ്പുകടിയേറ്റതായി രേഖപ്പെടുത്തിയിട്ടുണ്ട്, അതിൽ 75 എണ്ണം ബ്ലാക്ക് മാമ്പകളിൽ  നിന്നുള്ളതാണെന്ന് സ്ഥിരീകരിച്ചു. ഈ 75 കേസുകളിൽ 63 എണ്ണത്തിനും വ്യവസ്ഥാപരമായ രോഗനിർണയ ലക്ഷണങ്ങളുണ്ടായിരുന്നു, 21 പേർ മരിച്ചു. 1962 ന് മുമ്പ് കടിയേറ്റവർക്ക്   പോളിവാലന്റ് ആന്റിവെനോം ലഭിച്ചു, ആന്റിവനോം ലഭിച്ച 35 പേരിൽ 15 പേർ മരിച്ചു. 1971 ൽ പൂർണ്ണമായും പോളിവാലന്റ് ആന്റിവെനോം കിട്ടി തുടങ്ങി. ഈ കാലയളവിൽ, ബ്ലാക്ക് മാമ്പകൾ കടിച്ച് ആന്റിവെനോം നൽകിയ 38 പേരിൽ 5 പേർ മരിച്ചു. 1991 ൽ സിംബാബ്‌വെയിലെ ഒരു സെൻസസ് 1992 ൽ 274 പാമ്പുകടിയേറ്റ കേസുകളിൽ 5 എണ്ണം മരിച്ചു. 15 കേസുകൾ ബ്ലാക്ക് മാമ്പകൾ കാരണം ആണെന്ന് സ്ഥിരീകരിച്ചു, അതിൽ 2 പേർ മരിച്ചു. ശരാശരി 120 മില്ലീഗ്രാം ആണ് ഇവ ഇരയുടെ ശരീരത്തിലേക്ക് കുത്തിവെക്കുന്ന വിഷത്തിന്റെ അളവ്. പരമാവധി 400 മില്ലി ഗ്രാം വരെ കുത്തിവെയ്ക്കുന്നതായി കണ്ടെത്തിയിട്ടുണ്ട്. സെപ്റ്റംബർ മുതൽ ഫെബ്രുവരി വരെയുള്ള കാലം ഈ ഇനങ്ങളുടെ പ്രജനന കാലമാണ് മരണത്തിന്റെ ഏറ്റവും ഉയർന്ന കാലയളവ്, ഈ സമയത്ത് ബ്ലാക്ക് മാമ്പകൾ ഏറ്റവും പ്രകോപിപ്പിക്കും. ആഫ്രിക്കയ്ക്ക് പുറത്ത് കടികൾ വളരെ അപൂർവമാണ്; പാമ്പിനെ കൈകാര്യം ചെയ്യുന്നവരും സാഹസികരുമാണ് സാധാരണ ഇരകൾ.

## ചിത്രങ്ങൾ

Image:Schwarze Mamba.jpg
Image:Black_Mamba_01.jpg|Black mamba at Wilmington's Serpentarium.


## പ്രമാണങ്ങൾ

## മറ്റ് കണ്ണികൾ
* Richard Mastenbrok's Elapid Pages 
ഗബൂൺ അണലി

പഫ് ആഡെർ

വെസ്റ്റേൺ ഗ്രീൻ മാമ്പ

ഈസ്റ്റേൺ ഗ്രീൻ മാമ്പ

വർഗ്ഗം:വിഷമുള്ള പാമ്പുകൾ
റുപിയ

ഇന്തോനേഷ്യയിലെ ഔദ്യോഗികനാണയമാണ്‌ **ഇന്തോനേഷ്യൻ റുപിയ**. ബാങ്ക് ഒഫ് ഇന്തോനേഷ്യ പുറത്തിറക്കുന്ന ഈ നാണയത്തിന്റെ കറൻസി കോഡ് IDR-ഉം ചിഹ്നം Rp-ഉം ആകുന്നു. ഇന്ത്യൻ രൂപയിൽ നിന്നുമാണ്‌ റുപിയ എന്ന പേര് ഉണ്ടായത്. ഒരു റുപിയ 100 സെൻ ആയാണ്‌ ഭാഗിച്ചിരിക്കുന്നത്, എന്നാൽ ഇന്തോനേഷ്യയിലെ നാണായപ്പെരുപ്പം സെൻ നാണയങ്ങളെയും സെൻ നോട്ടുകളേയും കാര്യമായ വിലയില്ലാത്തതാക്കിത്തീർത്തിരിക്കുന്നു.

## വിനിമയനിരക്ക്

2009 ഏപ്രിൽ മാസത്തിലെ വിനിമയനിരക്കനുസരിച്ച് ഒരു അമേരിക്കൻ ഡോളറിന്റെ വിനിമയമൂല്യം ഏകദേശം 10740 റുപിയയും  ഒരു ഇന്ത്യൻ രൂപയുടെ വിനിമയമൂല്യം ഏകദേശം 215.77 റുപിയയും ആണ്‌
## അവലംബം
 

വർഗ്ഗം:ഏഷ്യയിലെ നാണയങ്ങൾ
വർഗ്ഗം:രൂപ
വർഗ്ഗം:ഇന്തോനേഷ്യൻ റുപിയ
മാതൃഭൂമി തൊഴിൽവാർത്ത

മലയാളത്തിലെ ഒരു തൊഴിൽ വാരികയാണ് **മാതൃഭൂമി തൊഴിൽവാർത്ത**. 1992 ജൂലൈ 18-നാണ് തൊഴിൽവാർത്തയുടെ ആദ്യപതിപ്പ് പുറത്തിറങ്ങിയത്. മാതൃഭൂമിയുടെ പബ്ലിക്കേഷൻസ് വിഭാഗം പ്രസിദ്ധീകരിക്കുന്ന ഈ തൊഴിൽ വാരിക കോഴിക്കോട്ട് നിന്നാണ് പ്രസിദ്ധീകരിക്കുന്നത്.[പ്രമാണം:'''തൊഴിൽവാർത്ത''' വായനക്കാരുടെ വർധനയിൽ '''ലിംക റെക്കോഡ് '''സ്വന്തമാക്കി.2011-ലെ ഇന്ത്യൻ റീഡർഷിപ്പ് സർവേയനുസരിച്ച്  തൊഴിൽവാർത്തയ്ക്ക് '''8.16 ലക്ഷം''' വായനക്കാരുണ്ട്.മാതൃഭൂമി പ്രസിദ്ധീകരണ ശൃംഖലക്കു ദിനപത്രത്തിനു പുറമെ എയ് പ്രസിദ്ധീകരണങ്ങളുണ്ട് '''''മാതൃഭൂമി ആഴ്ചപ്പതിപ്പ്''''', '''''ഗൃഹലക്ഷ്മി''''', '''''ചിത്രഭൂമി''''','''''സ്‌പോർട്‌സ് മാസിക''''','''''ആരോഗ്യമാസിക''''','''''ബാലഭൂമി''''', '''''മാതൃഭൂമി യാത്ര''''' എന്നിവ . കേരളത്തിലെ നമ്പർ വൺ എഫ്.എം. റേഡിയോ ചാനലായ '''ക്ലബ്ബ് എഫ്.എമ്മും''' മാതൃഭൂമിയുടേതാണ്. '''''www.mathrubhumi.com''''' എന്ന പോർട്ടലും പുസ്തക പ്രസിദ്ധീകരണത്തിനായി '''മാതൃഭൂമി ബുക്‌സും''' പ്രവർത്തിച്ചുവരുന്നു.

== ഇതുംകൂടി കാണുക ==
* [മാതൃഭൂമി ദിനപ്പത്രം
* മാതൃഭൂമി ആരോഗ്യമാസിക

## അവലംബം


വർഗ്ഗം:തൊഴിൽ വാരികകൾ
മോസില്ല തണ്ടർബേഡ്

**മോസില്ല തണ്ടർബേർഡ്** മോസില്ല ഫൗണ്ടേഷൻ വികസിപ്പിച്ചെടുത്ത ഒരു സ്വതന്ത്ര ഓപ്പൺ സോഴ്സ് ക്രോസ്-പ്ലാറ്റ്ഫോം ഇമെയിൽ ക്ലയന്റ്, വ്യക്തിഗത വിവര മാനേജർ, ന്യൂസ് ക്ലയന്റ്, ആർഎസ്എസ്(RSS), ചാറ്റ് ക്ലയന്റ് എന്നിവയാണ്. യഥാർത്ഥത്തിൽ മോസില്ലയുടെ ഫയർഫോക്സ് വെബ് ബ്രൗസറിന്റെ മാതൃകയിൽ രൂപപ്പെടുത്തിയതാണ്.

2004 ഡിസംബർ 7-ന്, പതിപ്പ് 1.0 പുറത്തിറങ്ങി, റിലീസ് ചെയ്ത ആദ്യ മൂന്ന് ദിവസങ്ങളിൽ 500,000-ത്തിലധികം ഡൗൺലോഡുകളും പത്ത് ദിവസത്തിനുള്ളിൽ 1,000,000-വും ലഭിച്ചു..

2012 ജൂലൈ 6-ന്, തണ്ടർബേർഡിന്റെ ഫീച്ചർ സെറ്റ് വിപുലീകരിക്കാനുള്ള നിരന്തര ശ്രമം ഫലശൂന്യമായതിനാൽ തണ്ടർബേർഡ് വികസിപ്പിക്കുന്നത് കമ്പനി ഉപേക്ഷിക്കുന്നതായി മോസില്ല പ്രഖ്യാപിച്ചു. പുതിയ ഫീച്ചറുകളുടെ വികസനം ഏറ്റെടുക്കാൻ കമ്മ്യൂണിറ്റിയെ അനുവദിച്ചുകൊണ്ട് സുരക്ഷയും മെയിന്റനൻസ് അപ്‌ഡേറ്റുകളും നൽകുന്ന "വിപുലീകൃത പിന്തുണ റിലീസുകൾ" മാത്രം വാഗ്ദാനം ചെയ്യുന്ന മോസില്ലയിലേക്ക് പുതിയ വികസന മോഡൽ മാറി.

2015 ഡിസംബർ 1-ന്, തണ്ടർബേർഡ് ഡെവലപ്മെന്റ് ഫയർഫോക്സിൽ നിന്ന് വേർപെടുത്തേണ്ടതുണ്ടെന്ന് മോസില്ല എക്സിക്യൂട്ടീവ് ചെയർ മിച്ചൽ ബേക്കർ കമ്പനി വ്യാപകമായ ഒരു മെമ്മോയിൽ പ്രഖ്യാപിച്ചു. തണ്ടർബേർഡ് വികസനത്തെ പിന്തുണയ്ക്കുന്നതിനായി ഫയർഫോക്സ് നികുതി അടയ്ക്കുമ്പോൾ, മോസില്ല സാങ്കേതികവിദ്യകളിലെ മാറ്റങ്ങളോട് പ്രതികരിക്കുന്നതിന് തണ്ടർബേർഡ് ഡെവലപ്പർമാർ വലിയ ശ്രമങ്ങൾ നടത്തുന്നതിനെ അവർ പരാമർശിച്ചു. ഫയർഫോക്‌സിന്റെ "വ്യവസായത്തിലുടനീളം സ്വാധീനം ചെലുത്താൻ" തണ്ടർബേർഡിന് സാധ്യതയുണ്ടെന്ന് താൻ വിശ്വസിക്കുന്നില്ലെന്നും അവർ പറഞ്ഞു. അതേസമയം, തണ്ടർബേർഡ് പദ്ധതിക്കായി മോസില്ല ഫൗണ്ടേഷൻ ഒരു താൽക്കാലികമായി നിയമപരമായ ഫിനാഷ്യൽ ഹോമെമെങ്കിലും നൽകുമെന്ന് പ്രഖ്യാപിച്ചു.

2017 മെയ് 9-ന് ഒരു പ്രഖ്യാപനത്തിൽ മോസില്ല തണ്ടർബേർഡിനെ തിരികെ കൊണ്ടുവരികയും അതിന്റെ വികസനത്തിന് പിന്തുണ നൽകുകയും ചെയ്തു. തണ്ടർബേർഡ് ഡെവലപ്‌മെന്റ് ടീം നിരവധി പുതിയ അംഗങ്ങളെ ചേർക്കുകയും സുരക്ഷയും ഉപയോക്തൃ ഇന്റർഫേസും പരിഷ്‌ക്കരിക്കുകയും ചെയ്തു.

2020 ജനുവരി 28-ന് മോസില്ല ഫൗണ്ടേഷൻ പ്രഖ്യാപിച്ചത്, മുമ്പ് സാധ്യമല്ലാത്ത ഉൽപ്പന്നങ്ങളും സേവനങ്ങളും വാഗ്ദാനം ചെയ്യുന്നതിനും പങ്കാളിത്തത്തിലൂടെയും അല്ലാത്തവയിലൂടെയും വരുമാനം ശേഖരിക്കുന്നതിനുമായി, എംഇസഡ്എൽഎ(MZLA)ടെക്‌നോളജീസ് കോർപ്പറേഷൻ എന്ന പൂർണ്ണ ഉടമസ്ഥതയിലുള്ള ഒരു പുതിയ സബ്‌സിഡിയറിയിൽ നിന്ന് പദ്ധതി ഇനി മുതൽ പ്രവർത്തിക്കുമെന്ന് പ്രഖ്യാപിച്ചു. കൂടാതെ ചാരിറ്റബിൾ അല്ലാത്ത സംഭാവനകളും സ്വീകരിക്കുന്നു.
## സവിശേഷതകൾ
* മെസേജ് മാനേജ്മെന്റ്
* ജങ്ക് ഫിൽറ്ററിംഗ്
* ആഡ് ഓണുകളും തീമുകളും
* മാനകങ്ങൾക്കുള്ള പിന്തുണ
* ക്രോസ് പ്ലാറ്റ്ഫോം
* അന്തർദേശീയവും പ്രാദേശികവും
* സുരക്ഷ

## ചരിത്രം
ഫീനിക്സ് ബ്രൗസർ (ഇപ്പോൾ ഫയർഫോക്സ്) പുറത്തിറങ്ങിയപ്പോൾ മൈനോട്ടോർ എന്ന പേരിലാണ് തണ്ടർബേഡ് ആദ്യമായി പുറത്തിറങ്ങുന്നത്. മൈനോടോർ പരാജയമായിരുന്നെങ്കിലും ഫീനിക്സ് ബ്രൗസറിന്റെ വിജയം വീണ്ടു മെയിൽ ക്ലൈന്റ് നിർമ്മിക്കാൻ കാരണമായി.
### പതിപ്പുകൾ

## പുറത്തേക്കുള്ള കണ്ണികൾ
*  fossfor.us വെബ്സൈറ്റിൽ തണ്ടർബേഡിനെപ്പറ്റി 
* മോസില്ല തണ്ടർബേഡ് ഹോം പേജ് 
* മോസില്ല തണ്ടർബേഡ് പ്രോജക്റ്റ് താൾ - ഡെവലപ്പർമാർക്ക് വേണ്ടി.
*  റംബ്ലിങ്ങ് എഡ്ജ് വെബ്സൈറ്റ്  - തണ്ടർബേഡ് സോഫ്റ്റ്‌വെയറിന്റെ പുതിയ മാറ്റങ്ങളും മറ്റും നിരീക്ഷിക്കാൻ, ഡെവലപ്പർമാർക്ക് വേണ്ടി.
* മോസില്ലാസൈൻ - മോസില്ല വാർത്തകൾ, ചർച്ചകൾ
* പോർട്ടബിൾ തണ്ടർബേഡ് -  പോർട്ടബിൾ/യുഎസ്ബി ഡ്രൈവ് പതിപ്പ് (not distributed by Mozilla)
* പോർട്ടബിൾ തണ്ടർബേഡ്  - മാക് ഒ.എസ്.എക്സിനു വേണ്ടിയുള്ളത് (not distributed by Mozilla)

## അവലംബം

വർഗ്ഗം:മോസില്ല
വർഗ്ഗം:സ്വതന്ത്ര ഇ മെയിൽ സം‌വിധാനങ്ങൾ
ദില്ലി ഹാട്ട്

thumbnail|250px|right|ദില്ലി ഹാട്ട്, ന്യൂ ഡെൽഹി
ഇന്ത്യയുടെ തലസ്ഥാനമായ ന്യൂ ഡെൽഹിയുടെ ഹൃദയഭാഗത്ത് സ്ഥിതി ചെയ്യുന്ന ഭക്ഷണശാലകളും, കരകൌശല സ്റ്റാളുകളും ഉള്ള സ്ഥലമാണ് **ദില്ലി ഹാട്ട്** എന്നറിയപ്പെടുന്നത്.
ഇവിടെ ഇന്ത്യയുടെ വിവിധഭാഗങ്ങളിൽ നിന്നുള്ള ഭക്ഷണശാലകൾ ഉണ്ട്. കൂടാ‍തെ ഇന്ത്യയുടെ പലഭാഗങ്ങളിൽ നിന്നുള്ള കരകൗശലവസ്തുക്കളുടെ പ്രത്യേകമായ പ്രദർശനവും, വിൽപ്പനയും ഇവിടെ ലഭ്യമാണ്.

സാധാരണ ഇത് പോലെ ഉള്ള പ്രദർശനങ്ങൾ താൽക്കാലികമാണെങ്കിലും, ദില്ലി ഹാട്ട് സ്ഥിരമായി ഉള്ള ഒരു പ്രദർശനസ്ഥലമാണ്. പക്ഷേ, ഇവിടുത്തെ പ്രദർശകർ മാറിക്കൊണ്ടിരിക്കും. സാധാരണ 15 ദിവസത്തിൽ ഒരിക്കലാണ് മാറുക. ഇവിടെ സാധാരണ രീതിയിൽ ലഭിക്കുന്നത് റോസ് വുഡ്, ചന്ദനം, മരം കൊണ്ടുള്ള കൊത്തു പണികൾ, പല തരം പാദരക്ഷകൾ, ജെം‌സ്റ്റോൺ, പലതരം വിത്തുകൾ, ചെമ്പ്, സിൽക്ക്, കമ്പിളി, വസ്ത്രങ്ങൾ എന്നിവയാണ്. കരകൌശലവസ്തുക്കളുടെ പ്രദർശനങ്ങൾ അതിനു വേണ്ടി പ്രത്യേകമായ ഹാളിലാണ് നടക്കുക.

ഇവിടെ പ്രദർശനം സന്ദർശിക്കുന്നതിന് മിതമായ ഒരു ഫീസും നിലവിലുണ്ട്.

## അവലംബം


## പുറത്തേക്കുള്ള കണ്ണികൾ
* Information on Dilli Haat from Delhi Tourism 
* Haat Design  Image of a Haat model designed by an architecture student of SPA, Delhi.

വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ
വർഗ്ഗം:ഡെൽഹി
തമിഴർ

തമിഴ് ഭാഷ സംസാരിക്കുന്ന ജനങ്ങളെ **തമിഴർ** എന്ന് വിളിക്കുന്നു. തമിഴ്നാട്ടിലാണ്‌ ഇവരിൽ ഭൂരിഭാഗവും. 3000 വർഷത്തോളം പഴക്കമുള്ള ചരിത്രത്തിനു ഉടമകളാണിവർ. ദക്ഷിണേന്ത്യയിൽ കുടിയേറുന്നതിനു മുമ്പ് സിന്ധുനദീതടങ്ങളിലും പോളിനേഷ്യയിലുമായിരുന്നു ഇവരുടെ പൂർവികർ. ഇന്ത്യയിൽ മാത്രമല്ല തമിഴ് സംസാരിക്കുന്നത്; സിംഗപ്പൂർ, മലേഷ്യ, ശ്രീലങ്ക തുടങ്ങിയ രാജ്യങ്ങളിലും തമിഴ് സംസാരിക്കുന്നുണ്ട്.

തമിഴ് മാതൃഭാഷയായുള്ളയാളെ തമിഴൻ എന്നും ബഹുമാനാർത്ഥം അണ്ണാച്ചി എന്നും വിളിക്കാറുണ്ട്.

## പ്രമാണങ്ങൾ


## പുറത്തേയ്ക്കുള്ള കണ്ണികൾ

## കുറിപ്പുകൾ




വർഗ്ഗം:ദ്രാവിഡജനവിഭാഗങ്ങൾ
വർഗ്ഗം:ജനവിഭാഗങ്ങൾ
വർഗ്ഗം:ഇന്ത്യയിലെ ജനവിഭാഗങ്ങൾ
വർഗ്ഗം:തമിഴ് ജനത
ബ്രൂണൈ ഡോളർ

1967 മുതൽ ബ്രൂണൈയിലെ ഔദ്യോഗികനാണയമാണ്‌  **ബ്രൂണൈ ഡോളർ** അഥവാ **ബ്രൂണൈ റിങ്ങിറ്റ്**(മലയ). കറൻസി കോഡ് BND ചുരുക്കം $, B$. ഒരു ബ്രൂണൈ ഡോളർ 100 സെൻ(മലയ അഥവാ 100 സെന്റ്ഇംഗ്ലീഷ് ആയാണ്‌ ഭാഗിച്ചിരിക്കുന്നത്. ബ്രൂണൈ ഡോളറിനെ സിംഗപ്പൂർ ഡോളറുമായി തുല്യമായ വിനിമയനിരക്കിൽ മോണിറ്ററി അതോറിറ്റി ഒഫ് സിംഗപ്പൂർ പരിപാലിക്കുന്നു. 

നേരത്തെ സ്റ്റ്രൈറ്റ്സ് ഡോളർ, മലയൻ ഡോളർ, മലയ ആൻഡ് ബ്രിട്ടീഷ് ബോർണിയോ ഡോളർ എന്നിവ ബ്രൂണൈയിൽ പ്രചാരത്തിലുണ്ടായിരുന്നു. 
2009 ഏപ്രിൽ മാസത്തെ വിനിമയനിരക്കനുച്ച് ഒരു ബ്രൂണൈ ഡോളർ  0.69 അമേരിക്കൻ ഡോളറിനും  34.34 ഇന്ത്യൻ രൂപക്കും തുല്യമാണ്‌
## അവലംബം
 

വർഗ്ഗം:ഏഷ്യയിലെ നാണയങ്ങൾ
വർഗ്ഗം:ബ്രൂണൈ ഡോളർ
മത്താപ്പ്

thumb|മത്താപ്പ്
വെടിക്കെട്ടുകളിലെ ഒരിനമാണ്‌ **മത്താപ്പ്**. ചെറിയ കോലിൽ രാസപദാർത്ഥങ്ങൾ പുരട്ടി അതിന്റെ ഒരു വശം കത്തിക്കുന്നതാണിത്. കേരളത്തിൽ വിഷു പോലുള്ള ആഘോഷവേളകളിൽ കുട്ടികളുടെ പ്രധാന വിനോദമാണിത്.

## പേരിനു പിന്നിൽ
മഹ്താബ് എന്ന പേർഷ്യൻ വാക്കിൽ നിന്നാണ്‌ മത്താപ്പ് എന്ന പേര് ഉണ്ടായത്.  നിലാപോലെ പ്രകാശിക്കുന്നതെന്നർത്ഥം. 

## പരാമർശങ്ങൾ


വർഗ്ഗം:വെടിമരുന്ന്
എം.ടി.വി റോഡീസ്

ഇന്ത്യയിൽ എം.ടി.വി ചാനലിൽ സംപ്രേഷണം ചെയ്ത് വരുന്ന ഒരു റിയാലിറ്റി ഷോയാണ് **എം.ടി.വി റോഡീസ്**. പ്രധാനമായും യുവാക്കളെ ലക്ഷ്യം വെച്ചുകൊണ്ടാണ് ഈ റിയാലിറ്റി ഷോ അവതരിപ്പിച്ച് വരുന്നത്. ഈ പരിപാടി രൂപകല്പന ചെയ്തത്, ഇന്ത്യയിലെ എം.ടി.വിയിലെ ഒരു മുതിർന്ന നിർമ്മാതാവും, മേൽനോട്ടക്കാരനുമായ രഘുറാം ആണ്. ഈ പരിപാടിയിൽ അവതാരകനായി വന്നുകൊണ്ടിരിക്കുന്നത്. എം.ടി.വി റോഡീസിൻറെ ആദ്യ ഭാഗത്തിലെ വിജയിയായ റൺവിജയ് സിംഗ് ആണ്. 

## മത്സാരാർത്ഥികളുടെ തിരഞ്ഞെടുപ്പും നടപടിക്രമങ്ങളും
മത്സരാർത്ഥികളുടെ തിരഞ്ഞെടുപ്പ് ഇന്ത്യയിലെ വിവിധ സംസ്ഥാനങ്ങളിലുള്ള പ്രധാന നഗരങ്ങളിൽ വെച്ച് നടത്തുന്നു. പങ്കെടുക്കാൻ വരുന്നവർക്കെല്ലാവർക്കും ഓരോ ഫോറം ലഭിക്കുന്നു. ഈ ഫോറം പൂരിപ്പിക്കലാണ് ആദ്യ പടി. പിന്നീട് ഒരു കൂട്ടായ സം‌വാദം നടത്തുന്നു. ഇതിൽ നിന്ന് തിരഞ്ഞെടുത്ത കുറച്ച് ആളുകളെ പ്രത്യേകം പ്രത്യേകം ഇൻറർവ്യൂ ചെയ്യുന്നു. ഇത് ചെയ്യുന്നത് ഇതിൻറെ നിർമ്മാതാക്കളും ഇരട്ട സഹോദരങ്ങളുമായ രഘുറാമും, രാജീവ് ലക്ഷമണനുമാണ്. ഈ ഇൻറർവ്യൂവിൽ നിന്ന് തിരഞ്ഞെടുക്കുന്നവരെയാണ് റോഡീസിൻറെ മത്സരങ്ങളിലേക്ക് പരിഗണിക്കുന്നത്. ആദ്യഭാഗത്തിൽ മത്സരാർത്ഥികളായി തിരഞ്ഞെടുത്തത് 7 പേരെയാണെങ്കിൽ ഇന്നത് 13 വരെയായി വർദ്ധിച്ചിരിക്കുന്നു. ഈ പരിപാടി രൂപകല്പന ചെയ്തിരിക്കുന്നത് അന്താരാഷ്ട്ര എം.ടി.വി ചാനലിലെ റിയാലിറ്റി ഷോയായ റോഡ് റൂൾസ് എന്നതിൻറെ മാതൃകയിലാണ്.ഇത് ആരംഭിച്ചത് 1995-ലാണ്.

## രൂപഘടന
തിരഞ്ഞെടുത്ത മത്സരാർത്ഥികൾക്കായി ഹീറോ ഹോണ്ട ബൈക്കുകൾ നല്കുന്നു. മുൻകൂട്ടി നിശ്ചയിച്ചിട്ടുള്ള റോഡുകളിൽക്കൂറി സഞ്ചരിച്ച് മത്സരങ്ങൾ നടത്താനിരിക്കുന്ന സ്ഥലങ്ങളിലേക്ക് എത്തിച്ചേരാനാണ് ഈ ബൈക്കുകൾ നല്കുന്നത്. ഓരോ എപ്പിസോഡിലും ഓരോ വോട്ടെടുപ്പ് ഉണ്ടായിരിക്കും, ഈ വോട്ടെടുപ്പിൽ ഓരോരോ മത്സരാര്ത്ഥികളും, കൂടെയുള്ള മത്സരാർത്ഥികൾക്കെതിരെ വോട്ട് ചെയ്യുന്നു. ഇങ്ങനെ ഭൂരിപക്ഷം വോട്ട് ലഭിക്കുന്ന മത്സരാർത്ഥി പുറത്താവുന്നു. ഇത് അവസാനം വരെ തുടരുന്നു. 

ഓരോ എപ്പിസോഡിലും കഠിനമായ വ്യത്യസ്തയിനം ജോലികൾ, അഥവാ മത്സരങ്ങൾ (Tasks) മത്സരാർത്ഥികൾക്ക് നൽകുന്നു. അവനവൻറെ കഴിവ് തെളിയിക്കും വിധം ഓരോ മത്സരാർത്ഥികളും നൽകുന്ന ജോലികൾ ചെയ്യുന്നു. ഈ ജോലികളിൽ പണത്തിനു വേണ്ടിയുള്ള ജോലിയും (Money Tasks), വോട്ടെടുപ്പിനെ പ്രതിരോധിക്കാൺ വേണ്ടിയുള്ള ജോലിയും (Immunity tasks) അടങ്ങിയിരിക്കും. പണത്തിനു വേണ്ടിയുള്ള മത്സരത്തിൽ സമ്പാദിക്കുന്ന പണം അവസാനം വിജയിയാവുന്ന ആൾക്കാണ് ലഭിക്കുക, എന്നാൽ വോട്ടെടുപ്പിനെ പ്രതിരോധിക്കാനുള്ള മത്സരത്തിൽ ജയിക്കുന്ന ആൾ, അന്നത്തെ വോട്ടെടുപ്പിൽ നിന്ന് സുരക്ഷിതനായിരിക്കും, ഇയാൾക്കെതിരെ അന്നേദിവസം ആർക്കും വോട്ട് ചെയ്യാൻ സാധിക്കില്ല. ഇങ്ങനെ അവസാനം വരെ മത്സരങ്ങൾ നടന്നുകൊണ്ടിരിക്കും.
MTV ബീറ്റസ് (TV ചാനൽ)

## ഇതുവരെ വിജയിച്ചവർ
* സീസൺ 1 – റൺ വിജയ് സിംഗ് (മുംബൈ)
* സീസൺ 2 – ആയുഷ്മാൻ ഖുറാന (ചണ്ടിഖഡ്)
* സീസൺ 3 – പരുൾ ഷാഹി (ഡെൽഹി)
* സീസൺ 4 – ആൻറണി യേ (കൽക്കത്ത)
* സീസൺ 5 – അഷുതോഷ് കൌഷിക് (സാഹ്‌രൺപൂർ)
* സീസൺ 6 – നോമാൻ സേത് (ബാംഗ്ലൂർ)

## അവലംബം

വിഭാഗം:ഹിന്ദി റിയാലിറ്റി ഷോകൾ